24. novembar 2020. obraćanje predsednika Narodne skupštine Ivice Dačića na 20. Beogradskom ekonomskom forumu\nPredsednik Narodne skupštine Republike Srbije Ivica Dačić je, u obraćanju na Beogradskom ekonomskom forumu koji se održava putem interneta, naveo da nema opasnosti da se, zbog pandemije koronavirusa, naruše principi rada Narodne skupštine.\n„Mi čekamo da Vlada predloži zakonske akte. Čim ti akti budu došli u Narodnu skupštinu, oni će, u zavisnosti od toga da li su predloženi u redovnom ili hitnom postupku, biti stavljeni na dnevni red“, naveo je Dačić.\nIstakao je da je Evropski parlament u izveštaju o napretku Srbije sugerisao da Narodna skupština što manje radi po hitnom postupku i da bi zakone i druge akte trebalo da donosi po redovnom postupku.\nDačić je naveo da je novi saziv Skupštine predvideo da neće donositi zakone po hitnom postupku, zbog toga što se redovni rok od 15 dana koristi za javna slušanja i rasprave u skupštinskim odborima.\n„Međutim, ukoliko ima potrebe, zato i postoji hitan postupak, ukoliko je u pitanju državni interes, bilo da je reč o interesu nacionalne bezbednosti ili zaštite javnog zdravlja, zakoni i predlozi akata se mogu stavljati na dnevni red po hitnom postupku, gde je potrebno da taj akt dođe 24 sata pre održavanja sednice Parlamenta“, kazao je Dačić.\nPodsetio je da je na taj način Narodna skupština donela rebalans budžeta i izmene i dopune Zakona o zaštiti stanovništva od zaraznih bolesti.\nPredsednik Skupštine je naveo da postoje narodni poslanici koji su zaraženi koronavirusom, ali da niko od njih nije bio teže bolestan. Podsetio je da postoje stroge mere kojih se svi moraju pridržavati, kao i da su svi poslanici odvojeni zaštitnim staklom.\n„Skupština, kao najviše zakonodavno telo, mora da funkcioniše i u ovim uslovima“, kazao je Dačić.i mogućnost da Parlament zaseda putem interneta zbog komplikovanog informacionog sistema koji postoji u Narodnoj skupštini.\n„Postojeći informacioni sistem u Skupštini je veoma zastareo. Naravno, niko nije o tome razmišljao ranije. Čak ni Poslovnikom nije utvrđeno da Skupština zaseda onlajn, ali to je manji deo problema. Potrebno je da se steknu tehnički uslovi“, istakao je predsednik Narodne skupštine.\nDačić je naveo da je jedna poslanica na današnjoj sednici zatražila povredu Poslovnika Narodne skupštine zbog toga što je primetila da nekoliko poslanika ne nosi zaštitnu masku.\n„Poslovnik u tome nije prekršen, ali su prekršena neka pravila koja bi trebalo da važe za sve građane“, kazao je Dačić.\nIvica Dačić je rekao da ograničenje mandata Narodne skupštine, koje je najavljeno, nije opterećenje za Parlament i da to telo ima svoju agendu.\n„Bez obzira na to što smo mi telo koje bira Vladu Srbije i koje kontroliše i nadzire njen rad, znate da većinu akata koje donosi Skupština podnosi Vlada Republike Srbije“, kazao je Dačić i naveo da se očekuje dinamična agenda.\nTokom ove nedelje, naveo je Dačić, trebalo bi da se raspravlja o setu poreskih zakona, ali i da se očekuje izbor Poverenika za zaštitu ravnopravnosti, dok bi sledeće nedelje trebalo da se raspravlja o radu nekoliko nezavisnih regulatornih tela koja bira Narodna skupština.\nIstakao je da bi za dve nedelje trebalo da se raspravlja o budžetu za 2021. godinu.\nDačić, kako je naveo, ne očekuje buran mandat i da je njegov cilj da Skupština radi efikasno i da ostvaruje svoju zakonsku ulogu.\nUtorak, 24. novembar 2020. | obraćanje predsednika Narodne skupštine Ivice Dačića na onlajn 20. Beogradskom ekonomskom forumu 24.11.2020.


Ukupno 27 godina zatvora članovima narko grupe – DnevniZurnal\nUkupno 27 godina zatvora članovima narko grupe\nby admin 23/06/2022, 06:53 290 Views\nVuk Popović, Obren Markešević, Zoran Božović i Miodrag Otović, osuđeni su danas u Višem sudu u Beogradu zbog krivičnog dela neovlašćena proizvodnja i stavljanje u promet opojnih droga. Popović i Markešević su dobili po šest godina, Božović osam godina zatvora, a Otović je osuđen na sedam godina i 10 meseci, kao i novčanu kaznu, javlja Nova.rs.\nOtoviću se na teret stavljaju dela neovlašćena proizvodnja i stavljanje u promet opojnih droga i krivičnog dela nedozvoljena proizvodnja, držanje, nošenje i promet oružja i eksplozivnih materija te ga je sud osudio na jedinstvenu kaznu zatvora u trajanju od 7 godina i 10 meseci i na novčanu kaznu u iznosu od 100.000,00 dinara koju je dužan da plati u roku od 15 dana od dana pravnosnažnosti presude.\nOkrivljeni Trnavac Dalibor, Vuk Popović, Obren Markešević, Zoran Božović, Miljan Kenjić i Miodrag Otović oslobađaju se određenih optužbi:\n„Okrivljeni Trnavac Dalibor da je izvršio krivično delo udruživanje radi vršenja krivičnih dela krivično delo neovlašćena proizvodnja i stavljanje u promet opojnih droga i krivično delo pranje novca, prenela je Nova.rs.\nOkrivljeni Vuk Popović i Obren Markešević da su izvršili krivično delo udruživanje radi vršenja krivičnih dela i krivično delo pranje novca. Okrivljeni Zoran Božović i Miodrag Otović da su izvršili krivično delo udruživanje radi vršenja krivičnih dela, a okrivljeni Miljan Kenjić da je izvršio krivično delo udruživanje radi vršenja krivičnih dela i krivično delo neovlašćena proizvodnja i stavljanje u promet opojnih droga”, saopštilo je tužilaštvo.


POBOLJŠAN KREDITNI REJTING Srbija sa "BB-" prešla na nivo "BB"\nAgencija za ocenu kreditnog rejtinga "Standard end Purs" (Standard and Poor's) poboljšala je ocenu kreditnog rejtinga Republike Srbije na nivo BB, uz stabilne izglede za unapređenje kreditnog rejtinga.\nAgencija procenjuje da će BDP nastaviti da raste u periodu od 2018. do 2020. godine, i da će rast biti zasnovan pre svega na prilivu stranih direktnih investicija i većoj privatnoj potrošnji koja će biti podstaknuta rastom zaposlenosti, zarada i stabilnom prilivu doznaka, saopšteno je iz Ministarstva finansija.\n"Standard and Poor's" očekuje da će ekonomski napredak ojačati napore Vlade da nastavi sa fiskalnim reformama i dobrim fiskalnim rezultatima i u 2018. godini kada se očekuje deficit od samo 0,6 odsto BDP.\nUprkos očekivanom porastu zarada u javnom sektoru 2018. godine, prognozira se prosečni fiskalni deficit od oko 1,5 odsto u proseku tokom perioda od 2017-2020. godine.\nPrema navodima agencije, Republika Srbija je ostvarila značajan napredak u saradnji sa Međunarodnim monetarnim fondom tokom sprovođenja aranžmana iz predostrožnosti. Zamrzavanje plata i penzija, kao i postepeno smanjenje subvencija javnim preduzećima, rezultiralo je impresivnim prilagođavanjem od oko 4 odsto BDP između 2014. i 2017. godine.\nDeficit države se smanjio na 1 odsto BDP u 2017. godini u poređenju sa 6,6 odsto BDP u 2014. godini. Takođe, uočava se i pozitivan trend u spoljnoj trgovini.\nAgencija procenjuje da će deficit tekućeg računa platnog bilansa, koji je u periodu od 2011. do 2014. godine u proseku iznosio 8,7 odsto BDP, biti u proseku na nivou od 4,1 odsto BDP u periodu od 2017. do 2020. godine, čemu će najviše doprineti postojeća strana ulaganja u proizvodne delatnosti, kao i poboljšanje konkurentnosti u proizvodnom sektoru i sektoru usluga, navodi se u saopštenju.\nPored smanjenja deficita tekućeg računa, rejting agencija Standard and Poor's očekuje i poboljšanje u strukturi spoljnog duga, kao i da će neto priliv direktnih stranih investicija u narednom periodu u potpunosti pokriti deficit tekućeg računa platnog bilansa.\nNBS: Odluka S&P potvrda postignutih rezultata\nOdluka rejting agencije "Standard end Purs" (Standard and Poor's) o popravljanju kreditnog rejtinga za dugoročno zaduživanje je još jedna potvrda rezultata koje postižemo na unapređenju makroekonomskih performansi i investicionog ambijenta, a time i izgleda naše ekonomije, saopštila je Narodna banka Srbije.\nAgencija "Standard and Poor's" povećala je kreditni rejting Srbije za dugoročno zaduživanje u domaćoj i stranoj valuti sa "BB-" na "BB", uz stabilne izglede za njegovo dalje povećanje.\nPrema oceni agencije, odluka o povećanju kreditnog rejtinga opredeljena je znatnim popravljanjem fiskalnih rezultata, povoljnim izgledima za stabilan ekonomski rast i smanjenjem spoljne neravnoteže, saopšteno je iz Kabineta guvernera Narodne banke Srbije.\nAgencija ističe i očuvanje cenovne stabilnosti i povoljna kretanja u bankarskom sektoru kao važne faktore povećanja kreditnog rejtinga Srbije.\nIstiče se i da je višegodišnji period niske i stabilne inflacije rezultirao jačanjem kredibiliteta Narodne banke Srbije.\nPrema procenama Agencije, i u narednom srednjem roku NBS će očuvati inflaciju u granicama cilja. Dodatno, u svojoj odluci "Standard and Poor's" posebno ističe da je NBS dokazala i svoju operativnu nezavisnost u poslednjih nekoliko godina.\nAgencija ukazuje i na značajno smanjenje učešća problematičnih kredita, koje je podržano merama i aktivnostima NBS i Vlade.\n"Standard and Poor's" pozitivno ocenjuje i povećanje kreditne aktivnosti u 2017, kao i da se može očekivati dodatno ubrzanje njenog rasta zahvaljujući odlukama NBS da dodatno smanji referentnu kamatnu stopu u septembru i oktobru. Ističe se i da su posebna dijagnostička ispitivanja aktive banaka koje je sprovela NBS, potvrdila da je bankarski sektor adekvatno kapitalizovan i likvidan.\nU domenu fiskalnih kretanja, agencija "Standard and Poor's" konstatuje da su ostvareni rezultati znatno bolji od planiranih, a da je fiskalna konsolidacija sprovedena čvrstom kontrolom troškova i povećanjem naplate poreskih prihoda uz ubrzanje ekonomskog rasta. Ističu i da je zahvaljujući ovim rezultatima javni dug smanjen i da se nalazi na stabilnoj opadajućoj putanji, navodi se u saopštenju.\nAgencija ocenjuje da će Srbija i u narednim godinama imati stabilan privredni rast, kao i da postoji prostor za njegovo ubrzanje po osnovu daljeg sprovođenja strukturnih reformi, što će, prema njihovim rečima, biti podržano i nastavkom procesa pridruživanja EU.\nKonstatuju se i pozitivni trendovi na planu smanjenja spoljne neravnoteže, gde se u prvi plan ističe snažan rast izvoza roba i usluga kao ključni faktor smanjenja deficita tekućeg računa. Agencija navodi i mogućnost da u narednim godinama tekući deficit bude i niži od projektovanog, imajući u vidu snažan i diversifikovan priliv SDI, koji će, i prema njihovoj oceni, i u narednim godinama biti više nego dovoljan da u celosti pokrije deficit tekućeg računa.\nImajući u vidu ostvarene rezultate, Agencija ocenjuje da postoje stabilni izgledi za dalje povećanje kreditnog rejtinga Srbije, navodi se u saopštenju NBS.\nStandard end Purs\nPOBOLJŠAN KREDITNI REJTING SRBIJE Sada smo u grupi sa Hrvatskom i Mađarskom\nJuormani: Kreditni rizik Srbije niži je nego što tvrde agencije\nEvo kada bi SRBIJA MOGLA DA UVEDE EVRO i šta bi to značilo za nas\nEUR 118.05 din\nCAD 76.77 din\nCHF 101.06 din\nUSD 100.73 din\nTuristi su krstarili po lepom danu kad su se na njihov brod sručile UŽARENE LOPTE i prizor je UŽASAVAJUĆ (FOTO, VIDEO)\nPOVUKAO REČ Tramp: Mslio sam suprotno od onoga što sam rekao o umešanosti Rusije u američke izbore


Duže će se čekati na granici s Hrvatskom | Analitika - Informativni Portal\nDuže će se čekati na granici s Hrvatskom\nObjavljeno: 17. 12. 2016 - 10:06 Promjenite veličinu teksta: A A A\nPrema predlozima koje je predstavila Evropska komisija i koje je podržao Evropski savjet, ubuduće će se registrovati svi putnici koji ulaze i izlaze na spoljnim granicama EU.\nDosada su se registrovali samo oni koji nijesu državljani EU, Švajcarske, Islanda i Norveške, a odsad će se to odnositi i na njih.\nProblem je nastao nakon što se proteklih godina otkrilo da su neki od terorista, koji su organizovali i sproveli napade i u Evropi i drugdje po svijetu, takođe bili državljani EU koji su uživali slobodu kretanja, bez toga da ih se registruje u sistem, pa je bilo teško pratiti kuda se kreću.\nKao mjera za jačanje kontrola uvodi se sistem Etias, prema kojem se osobe koje nijesu EU državljani sami moraju putem interneta unaprijed registrovati u sistem, najaviti dolazak u EU, platiti 5 eura za registraciju i onda mogu unutar 5 godina slobodno putovati u države EU. Bitno je da službe u EU znaju ko ulazi i izlazi iz Unije.\nEvropski savjet pozdravlja dogovor o revidiranom Zakoniku o šengenskim granicama kojim se uvode sistemske kontrole za sve putnike koji prelaze spoljne granice EU-a, uzimajući u obzir specifične situacije nekih zemalja članica – je rečenica koja sa samita šalje političku poruku da se u daljem procesu potraži rješenje kojem teže i Hrvatska i Slovenija.


ANA PERIŠIĆ – PRVA ŽENA PILOT JURIŠNOG BORBENOG AVIONA “ORAO” – Novosti Plus\nPoslednje vijesti Region ZANIMLJIVO\nANA PERIŠIĆ – PRVA ŽENA PILOT JURIŠNOG BORBENOG AVIONA “ORAO”\n26 Novembra, 2020 Dragana Morača\t0 Comments\nMinistar odbrane Srbije Nebojša Stefanović prisustvovao je danas prvom samostalnom letu na avionu “Orao” kapetana Ane Perišić, prve žene pilota u istoriji Vojske Srbije na jurišnom vazduhoplovu, saopšteno je iz Ministarstva odbrane Srbije.\nNa vojnom aerodromu “Morava” u Lađevcima, na uspješno izvedenom kontrolnom letu, kapetanu Ani Perišić po slijetanju među prvima je čestitao ministar Stefanović, a zatim i kolege iz 241. lovačko-bombarderske avijacijske eskadrile 98. vazduhoplovne brigade.\nStefanović je istakao da je veoma ponosan što je jedna dama postala pilot jurišnog borbenog aviona i naglasio da su za Perišićevu starješine i stručnjaci ocijenili da je imala veoma uspješan let nakon kojeg sada može da ide u samostalne letove.\n“To je prostor za nove generacije mladih žena iz naše zemlje koje mogu da pronađu karijeru i u lovačkoj avijaciji, kao i u najsloženijim vidovima i jedinicama Vojske Srbije”, rekao je Stefanović.\nKapetan Ana Perišić pripadnik je 241. lovačko-bombarderske avijacijske eskadrile 98. vazduhoplovne brigade i uspješno završava preobuku sa vazduhoplova “Supergaleb G4” na “Orao”.\n“Let je protekao sigurno i bezbedno i zadovoljna sam kako sam uspela to da izvedem. Izazov sam po sebi je da letim sama na tom vazduhoplovu posle kontrolnog leta”, rekla je Perišićeva.\nPerišićeva pripada prvoj generaciji žena pilota koja se školovala na Vojnoj akademiji za taj poziv.\n← Zlatna plaketa učenicima za video-animaciju “M-učenje”\nU Mrkonjić Gradu pokazali dobar primjer kako se može pomoći višečlanim porodicama →\nPOSEBNE ROMING OPCIJE ZA MOBILNI INTERNET\n10 Juna, 2019 10 Juna, 2019 Dragana Morača\t0\nSvjetski dan džeza 30. aprila\n25 Aprila, 2019 Dragana Morača\t0


12 NAJBOLJIH HOTELA u Lagos s dobrim ponudama i JEFTINI HOTELI\nPronađi najbolje ponude u Lagos\nVRHUNSKI HOTELI U Lagos\nLagos: 3 osnovna mesta\nLagos u gradu koji se nalazi u okrugu Faro koji je deo Portugala. Ovaj grad je jedan od najposećenijih turističkih destinacija u Portugalu zbog svojih prelepih plaža, koje utiču na progresivno povećanje broja stanovnika, koje prema novijim popisima ima oko 30 hiljada stanovnika.\nLagos je okružen prelepim priobalnim pejzažima i malim okolnim selima u kojima se stanovnici bave aktivnostima kao što su poljoprivreda i šumarstvo. Grad takođe ima važno istorijsko nasleđe i La Marina de Lagos je komercijalna luka kapaciteta za smeštaj do 160 brodova i jahti.\nJoš jedan vrhunac su lokalne svečanosti i gastronomija koja se izdvaja po lokalnim specijalitetima kao što su „naslednici don Rodrigo“ koji je lokalni sladak napravljen od žumanca i badema.\nIstorijski gledano, grad je bio važan trgovački centar za brodove koji su nosili robu širom regiona ali je i iz tog razloga pretrpeo stalan napad gusara. Još jedan aspekt koji treba naglasiti je da je to bio prvi evropski grad koji je trgovao robovima donetim iz Afrike, pa čak i izgradio staro tržište robova od kojih još uvek postoje neki ostaci.\nOtkrijte istorijsko i arhitektonsko nasleđe grada\nGrad ima važno istorijsko nasleđe kao što je Tvrđava da Ponta da Bandeira koja je korišćena kao odbrambena tačka protiv napada gusara, Crkva San Antonio koja se izdvaja po svojim slikama drveta visoke umetničke vrednosti i drevnih ostataka bedema izgrađenih tokom šesnaestog veka.\nUživajte u prelepim plažama Lagos\nOvaj region se izdvaja po svojim lepim plažama među kojima možemo pomenuti Dona Ana Beach idealan za porodice, Meia Praia nalazi u blizini ušća Lagos i Praia de Rocha koja ima obimnu plažu i stenovite litice koje su deo pejzaža.\nObilazak sela Sagres i zamka arapskog grada Silves\nAko imate vremena preporučujemo da posetite mala okolna sela kao što su Aldea de Sagres i arapski grad Silves koji ima drevni crveni cigla dvorac koji se smatra jednim od najbolje očuvanih arapskih zamkova u Portugalu.\nRezervišite hotele u Lagos\n5.0 (296 Recenzije)\nRua Santa Casa da Misericordia, Lt. 1 Sitio da Torraltinha\n4.5 (621 Recenzije)\n4.5 (742 Recenzije)\nProsečna cena/noćenje: 114 EUR\nEstrada do Monte Carrapeto Porto de Mos\n4.5 (400 Recenzije)\nSítio da Falfeira\nAvenida Das Comunidades Portuguesas Algarve


Gornji Milanovac: Zaražene cele porodice, bolnica na izmaku | EpicentarPress\nGornji Milanovac: Zaražene cele porodice, bolnica na izmaku\nDatum: 06.04.2021. 13:44\nU Gornjem Milanovcu je sve teža epidemiološka situacija, a koronom se zaražavaju čitave porodice, rekao je danas za naš portal direktor gornjomilanovačke bolnice Predrag Šutić. Prema njegovim rečima, bolnički kapaciteti su na izmaku, a u poslednjih nekoliko dana stanje je sve teže.\n"Krajem marta bolnički kapaciteti su bili popunjeni 30 odsto, a sada je taj procenat skočio na 75. Imamo 52 hospitalizovanih, od kojih su dva pacijenta na kiseoničkoj potpori, a naši smeštajni kapaciteti su 65. Uglavnom dominira starija populacija, ali ima i mlađih pacijenata saveoma teškim kliničkim slikama", naveo je on dodajući da je u nedelju u batajničku bolnicu prevezen pacijent koji je 91. godište.\nŠutić ističe da su pre dve sedmice transportovali šesnaestogodišnjaka zaraženog kovidom 19 u KBC "Dragiša Mišović".\n"Ukoliko se nastavi tendencija rasta novoinficiranih moraćemo otvoriti još jedan paviljon za kovid pacijente, ali to znači da će trpeti oni koji nemaju koronavirus. Borićemo se svim silama da se to ne dogodi, ali, kako stvari stoje, odnosno ako situacija bude nalagala prilično je izvesno da ćemo to morati da uradimo", ocenio je on.\nNa naše pitanje kako protiče vakcinacija u Gornjem Milanovcu Šutić kaže da je jednu dozu cepiva primila šestina odraslog stanovništva.\n"Svi kovid pacijenti koji se nalaze na grudnom, internom i odeljenju neurologije su nevakcinisani, a od 52 hospitalizovanih vakcinu je primilo samo dvoje ljudi", precizirao je on.\nProblem je, kako je naglasio, što se čitave porodice zaražavaju, kao i lica iz njihovog komšiluka zbog čega medicinski radnici u prethodinih deset dana imaju, kako je naveo "suženje svesti".\n"Svi smo na izmaku snage, ali borimo se za svaki život nadljudskim naporima. Naš Dom zdravlja nema rendgen ni laboratoriju, a svakodnevno se obavi preko 100 snimaka pluća, a nekada i do 150. Ono što je činjenica je da skoro svakog dana imamo bar po 20 pacijenata za hospitalizaciju", zaključio je direktor gornjomilanovačke bolnice za Nova.rs.


AP tužio Stejt department zbog mejlova Hilari Klinton - 11.03.2015, Sputnik Srbija\nAP tužio Stejt department zbog mejlova Hilari Klinton\nAgencija Asošijeted pres podnela je danas tužbu protiv američkog Stejt departmenta sa zahtevom da se objavi elektronska pošta i dokumenti vlade iz vremena kada... 11.03.2015, Sputnik Srbija\npolitika, vesti, svet, hilari klinton, ap\n20:42 11.03.2015 (Osveženo: 16:19 05.10.2015)\n© SputnikNjeni pomoćnici nisu tada preduzeli nikakave mere kako bi zaštitili njenu ličnu elektronsku poštu na serverima Stejt departmenta.\nAgencija Asošijeted pres podnela je danas tužbu protiv američkog Stejt departmenta sa zahtevom da se objavi elektronska pošta i dokumenti vlade iz vremena kada je Hilari Klinton bila državna sekretarka.\nTužba je podneta posle više zahteva po Zakonu o dostupnosti informacija, koji nisu ispunjeni. Među njima je jedan zahtev koji je AP izneo pre pet godina, kao i više njih iz leta 2013. godine.\nPostupak AP-a usledio je dan pošto je Hilari Klinton progovorila o spornoj upotrebi privatnog i-mejl naloga dok je bila državna sekretarka, što je protivno američkim propisima.\n10 Mart 2015, 23:20\nZahtev američke novinske agencije tiče se njenih javnih i privatnih kalendara sastanka i obaveza, prepiske sa dugogodišnjim saradnicima koji bi mogli imati i važnu ulogu u kampanji za predsednika SAD, koju se očekuje da će najaviti; kao i elektronske pošte u vezi s akcijom na Osamu Bin Ladena i programa praćenja Nacionalne bezbednosne službe.\nHilari Klinton se smatra najozbiljnijim kandidatom Demokratske partije za predsednika SAD, zbog čega se očekivala neproblematična kampanja, ali ju je donekle osujetio incident s njenim privatnim i-mejl nalogom dok je bila šefica diplomatije.


Pojačan obrok za korisnike narodne kuhinje\nPovodom 16. oktobra Svetskog dana hrane i 17. oktobra Svetskog dana borbe protiv gladi, Crveni krst Niš je korisnicima Narodne kuhinje podelio pojačan obrok koji sadrži pakovanje testenine, pakovanje pirinča i pakovanje začina. Hrana je podeljena prilikom distribucije obroka, na punktovima Narodne kuhinje. Svetski dan borbe protiv siromaštva ove godine obeležava se pod motom „Zajedničkim snagama ka socijalnoj i ekološkoj pravdi za sve“.\nPrema kalendaru Crvenog krsta Srbije, u periodu od 14. septembra do 17. oktobra obaležava se Mesec solidarnosti, a cilj svih aktivnosti je da se zajednica mobiliše na uzajamnu solidarnost.\nInformativna radionica u okviru programa borbe protiv trgovine ljudima\nVolonteri Crvenog krsta Niš su 24. februara u okviru saradnje sa Gimnazijom „Stevan Sremac“ održali informativnu radionicu vezanu za program Borbe protiv trgovine ljudima za 47 učenika ove škole...\nVolonteri Crvenog krsta na maršu „Tragom logoraša 2021“\nVolonteri Crvenog krsta Niš su i ove godine učestvovali u tradicionalnom maršu „Tragom logoraša“, zajedno sa članovima Saveza izviđača. Na taj način su po 60. put odali počast stradanju, hrabrosti i patriotizmu logoraša i obeležili 79. godi…\nPredavanje za srednjoškolce\nZa učenike Gimnazije „Stevan Sremac“ i nove volontere, 17. februara održano je online predavanje na temu „Difuzija i volontiranje u organizaciji Crvenog krsta”. Učenici su bili u prilici da se upoznaju sa istorijom, nastankom i radom Crveno…\nVolonterima Crvenog krsta Niš su 12. februara uručene zahvalnice za učešće na Državnom takmičenju ekipa Crvenog krsta Srbije u pružanju prve pomoći i ...


Oko 5.000 izbjeglica blokirano na prelazu Idomeni\nMigranti na prelazu Idomeni, 25. februar 2016.\nViše od 5.000 izbeglica i migranata blokirano je u subotu na graničnom prelazu Idomeni u Grčkoj, na granici sa Makedonijom, saopštila je grčka policija.\nMakedonija je zatvorila granice prije sedam dana za Afganistance, a od Sirijaca i Iračna se traži da imaju dokumenta i propusnice iz grčkih centara za registraciju izbjeglica. Makedonske vlasti ne dozvoljavaju ulazak onima koji nemaju validne pasoše.\nSamo 150 izbjeglica je iz Grčke ušlo u Makedoniju od četvrtka uveče, saopštile su grčke vlasti.\nOko 400 izbjeglica je protestovalo u subotu ujutro kod granice u Idomeniju (kod graničnog prelaza Đevđelija sa makedonske strane), apelujući na makedonske vlasti da otvore granicu.\nŠefovi policija zemalja duž balkanske izbjegličke rute dogovorili su se 18. februara o novim pravilima za prolazak i registraciju izbjeglica, kao i da preko teritorije Makedonije, Srbije, Hrvatske, Slovenije i Austrije mogu da prolaze samo izbjeglice iz ratom zahvaćenih zemalja.\nGeneralni sekretar UN Ban Ki Mun osudio je ograničenja uvedena na granicama za izbjeglice duž balkanske rute. On je rekao da te mjere uvedene u regionu nisu u skladu s Konvencijom UN iz 1951. godine o izjbeglicama.


Crna Gora: Bošnjačka stranka neće u vladu - mediji.net\n„Aktuelni politiki trenutak nas opredeljuje da ne treba da budemo član nove Vlade“, rekao je Suljo Mustafić na konferenciji za medije nakon Glavnog odbora. “GO BS je svojom jedinstvenom odlukom, podržao opredeljenje da BS...\nJa sam mislio da oni nisu tražili ponude, međutim jesu. Ovo je potpisao Kristal Masak… Pogledajte, ovo je ponuda 18 metara, drvo, 63.500 evra je ponuda jelke. To je bez poreza, bez carine, bez montaže i demontaže. Iz Estonije je stigla poruka Kristal Masak, eksport menadžer Adam PDAS. Stiglo je još...\nKošarkaši Igokee pobedili su večeras u gostima ekipu Splita sa 79:78 (16:11, 25:17, 18:25, 20:25), u utakmici četvrtog kola ABA lige.


Tužilaštvo podiglo optužnicu protiv 10 huligana: Za nerede kod Beton hale traže kazne od godinu i godinu i po dana | Blok vesti\nPrvo osnovno javno tužilaštvo podiglo je optužnicu protiv deset osoba zbog sumnje da su 22. maja u delu Savskog keja kod Beton hale izvršili krivično delo nasilničko ponašanje, saopšteno je danas. U tuči na obali Save povređeno je nekoliko osoba, a Tužilaštvo je za okrivljene predložilo kazne zatvora od 12 i 18 meseci.\nZa devetoricu okrivljenih predložena je kazna zatvora u trajanju od dvanaest meseci, a jednom od okrivljenih od osamnaest meseci. Tužilaštvo sumnja da je u izvršenju krivičnog dela učestvovalo još lica, koja još nisu identifikovana.\nNaime, u saopštenju se navodi da su okrivljeni u grupi i zajedno sa više NN lica, nakon proslave šampionske titule FK Crvena Zvezda kojoj je prisustvovalo nekoliko hiljada navijača, ušli u baštu restorana „Lafayette“, gde su uz buku i viku uzimali čaše i flaše sa stolova i iste razbijali o pod, prevrtali i lomili inventar, stolove i stolice, što su činili i u pravcu gostiju i zaposlenih.\nPrevious articleĐOKOVIĆ O MEČU SA NADALOM: Verujem u pobedu, tako ću i izaći na teren\nNext articleDRAGAN STOJKOVIĆ PIKSI PRED JAPAN: Ove utakmice služe mladim igračima da se pokažu i dokažu


U Indoneziji cunami i vulkan\nMerapi, najaktivniji vulkan u Indoneziji počeo da izbacuje pepeo i vreo vazduh, 26. oktobar 2010.\nCunami koji je u ponedeljak pogodio arhipelag na zapadu Indonezije, usmrtio je više od 100 ljudi, javljaju lokalni zvaničnici.\nIndonežanska TV stanica Metro prenela je izjavu visokog zvaničnika parlamenta arhipelaga Mentavai, Hendrija Dori Satokoa, koji je rekao da je do sada otkriveno 108 tela žrtava cunamija, dok se 502 vodi kao nestalo. Satoko je dodao da nadležni tragaju za nestalima i pomažu preživelima, koji su i dalje u šoku. Medju nestalima je i 10 Australijanaca, koji su u momentu udara cunamija bili na turističkom brodu.\nOčevici kažu da su talasi visine i do 3 metra kasno uveče u ponedeljak, opustošili priobalna naselja.\nEpicentar zemljotresa jačine 7,7 stepeni Rihterove skale, koji je pokrenuo cunami, bio je na oko 80 kilometara zapadno od ostrva Južni Pagai. Zvaničnici navode da je to ostrvo pretrpelo najveće posledice.\nIndonežanske vlasti su ubrzo nakon zemljotrsa izdale upozorenje na cunami, koje su medjutim u roku od sat vremena povukli jer nije bilo neposredne pojave velikih talasa.\nVeoma snažan zemljotres koji je pogodio obalu Sumatre 26. decembra 2004. izazvao je cunami u Indijskom okeanu u kojem je živote izgubio 230.000 ljudi.\nAktiviran i vulkan\nU medjuvremenu, na najmnogoljudnijem indonežanskom ostrvu Java poginulo je najmanje 13 ljudi u erupciji vulkana Merapi. Naučnici navode da je taj inače najaktivniji vulkan u zemlji počeo da izbacuje pepeo i vreo vazduh danas posle podne i to posle nekoliko dana podrhtavanja tla koje je bilo jasan znak da je erupcija blizu.\nReporteri koji se nalaze u tom području javljaju da su videli kako je šestoro ljudi prebačeno u bolnicu jer su imali opekotine od pepela i vrelog vazduha. Stanovnici okolnih sela, koji su prvobitno ignorisali pozive na evakuaciju, su vidjeni kako u panici napuštaju svoje domove, a saopšteno je i da je jedna dvomesečna beba umrla tokom pokušaja njene majke da pobegne.\nIndonežanske vlasti su pre erupcije evakuisale nekoliko hiljada dece i starijih građana iz oblasti u podnožju vulkana, medjutim hiljade ljudi nisu htele da napuste svoje zemljište i stoku.\nErupcija vulkana Merapi poslednji put je zabeležne 2006. godine, kada je od izlivene lave poginulo dvoje ljudi. U sličnoj erupciji 1994. život je izgubilo 60 ljudi, dok je 1930. poginulo čak 1.300 ljudi.


Zločinci su zločinci - JUGPRESS\nZločinci su zločinci\nOpravdanje četvorice optuženih vođa OVK da su se “borili za slobodu ne može biti legitimno”, jer je većina zločina počinjena nad civilima, nenaoružanim osobama koje nisu predstavljale vojnu opasnost ili vojnu pretnju, izjavio je u intervjuu FoNetu advokat Aleksandar Olenik, pravni zastupnik žrtava u procesu pred Specijalizovanim sudom u Hagu.\nOn je u serijalu Kvaka 23 novinarki Danici Vučenić rekao da su optuženi Hašim Tači, Kadri Veselji, Redžep Seljimi i Jakup Krasnići, “u digitalnom dobu, sa dostupnim informacijama šta se sme, a šta ne, znali veoma dobro da čine ratni zločin“.\nPrimetio je, međutim, da je ovo jedan od retkih slučajeva u istoriji hibridnih sudova za ratne zločine da su optuženi praktično sa vlasti otišli u pritvor.\n“Obično optuženi dođu pred sud kada siđu sa vlasti i kada im se oduzmu poluge moći, kao što je bilo u slučaju Srbije i Haškog tribunala, a sada su se, najviši po rangu u komandnoj strukturi, dobrovoljno predali dok su bili na vlasti“, objasnio je Olenik.\nPrema njegovom viđenju, optužena četvorka želi da poruči da “poštuje državu i njene insititucije koje grade ili koje su izgradili, kako ko tumači“ za razliku od naših “koje smo morali da prisiljavamo da se odazovu sudu, da ih jurimo i donosimo zakon, da ih plaćamo i podmićujemo“.\nOlenik zamera Ministarstvu pravde i drugim državnim institucijama Srbije što od 2016. godine nisu “ništa učinili da pomognu žrtvama koje će biti deo ovog procesa i koje žive na teritoriji Srbije“.\nKako je ocenio, institucije se fokusiraju na što “efikasnije osuđivanje optuženih“, dok su žrtve zločina prepuštene sebi, neinformisane i nepripremljene.\n“Ne postoji nijedan flajer, nijedna informacija, nijedan oglas koji je Ministarstvo pravde uputilo tim ljudima sa informacijama da mogu da se prijave, da mogu da imaju zastupnike, gde i kako da se prijave”, rekao je Olenik i ukazao da “država neće da uradi ništa zato što se to kosi sa politikom da je sve što je sa Zapada loše“.\nŽrtvama je teško da prihvate učešće u procesu, jer su preživele strašne trenutke i mučenja, napomenuo je on i predočio da je potrebno da prođe mnogo vremena da “uopšte počnu o tome da govore, pogotovo da govore javno, uz dodatni problem bezbednosti“.\nOlenik je “u ovom trenutku zadovoljan zaštitom svedoka i žrtava”, posebno što je ovo prvi put da su žrtve postale deo procesa, a ne samo dokazi za tužilaštvo, za razliku od sudskih postupaka u Haškom sudu za bivšu Jugoslaviju,\nUveren je da žrtve i njihove sudbine neće ostati samo “zaštićeni brojevi“, već da će se tužilaštvo i sud dogovoriti o dinamici objavljivanja delova optužnice koji su za sada skriveni.\nImamo samo prvu objavu optužnice protiv ove četvorice, u kojoj su u većem delu sakriveni podaci i ona neće biti objavljena odjednom u celini, nego će se, u dogovoru sa odbranom i tužilaštvom, ići postupno na obelodanjivanje podataka i o žrtvama, mestima i svedocima, objasnio je Olenik.\nVažno je da se ne objavljuju podaci o ličnosti, mestu ili ulici pre nego što sud počne time da se bavi, naglasio je on i predvideo da će na kraju, kada bude doneta presuda, sve biti dostupno javnosti i medijima i moći da se koristi u svrhe pomirenja i suočavanja.\nNapominjući da “nema moje žrtve i mog zločinca, jer su svi zločinci zločinci, bez obzira na prezime, veroispovest ili to kojoj vojsci ili organizaciji su pripadali“, poručio je Olenik i ocenio da na Kosovu može da dođe do suočavanja .\n“Na ovom sudu najviše će biti albanskih žrtava, pored srpskih, romskih i drugih nacionalnosti“, rekao je on i konstatovao da se ovde zaboravlja ili se ne zna da je “1998. i u prvom delu 1999.godine bilo nekoliko oružanih kosovskih frakcija Albanaca na Kosovu”.\nBile su čak dve vlade i više suprotstavljenih partija, a “prvi zločini protiv civilnog stanovništva su bili usmereni na nelojalne Albance, odnosno na političke protivnike, naročito iz Rugovinog DSK i Farka“, izjavio je Olenik.\nPodsetio je, istovremeno, i na loš primer posle suđenja u Haškom sudu, kada su naši, hrvatski i bosanski mediji objavljivali samo one činjenice “koje im idu prilog”.\n“Svako je krio svoje zločine“ i medijski i na drugi način ih umanjivao i, suprotno, “veličao svaku presudu protiv drugih“, podsetio je Olenik i ocenio da je na taj način sprečeno suočavanje, jer je sprečeno da građani shvate šta je i kako činjeno u njihovo ime.\nOn smatra da procesi protiv optuženih komandanata OVK obavezuju dodatno i Srbiju da se “suoči sa svojim činjenjem u prošlosti na Kosovu, kao i na to da otkrije grobnice“.\nMorala bi da se potrudi i da informacije koje ovog puta dolaze iz Haga “budu građanima prenete verodostojno, da se njima ne manipuliše, da se ne šalje poruka da su oni zločinci, mi nismo“, naglasio je Olenik.\nKako je upozorio, “ako ovoga puta izveštavamo na način na koji se izveštavalo iz Suda za bivšu Jugoslaviju, opet ćemo propustiti najbitnije”.\nImajući, međutim, “na umu ko je trenutno na vlasti i kakva je njihova politika, pre verujem da će se slati poruke da je sve što je sa Zapada loše i da su ovi činili zločine, dok mi nismo“, procenio je Olenik.\nOn se ne slaže sa mišljenjem da se dugo čekalo na ove procese i da je jedan od glavnih krivaca međunarodna zajednica, koja je, iz sopstvenih interesa, žmurila na zločine OVK.\nZa procesuiranje ratnih zločina, rekao je Olenik, potrebno da se steknu uslovi, da se nađu dokazi, podigne optužnica i obezbedi relevantan sud koji će time da se bavi.\nKako je precizirao, “razlog zašto ratni zločini nemaju zastarevanje je baš zbog toga što je jako teško pripremiti postupak, jer i kada postoji politička volja, potrebne su godine da bi ta optužnica bila potkrepljena dokazima“,\nSvi dokazi, “ne samo oni koji dolaze od bezbednonih insititucija Srbije” biće pod lupom, najavio je Olenik, koji smatra da su komentari u kosovskoj štampi o manipulaciji dokazima iz Srbije “samo taktika odbrane“.\nBez dokaza koje su prikupili KFOR i NATO, koji su ušli na Kosovo posle povlačenja naših snaga, prema njegovom mišljenju, “ništa od ovih optužnica ne bi ni bilo, naročito u slučaju logora”.\nPrilikom spašavanja žrtava iz logora sve su slikali, dokumentovali i napravili zapisnike, rekao je Olenik i podsetio na dokaze do kojih je došao i Dik Marti, koji se čuvaju.


Bez potvrde ni u javni prevoz – DnevniZurnal\nBez potvrde ni u javni prevoz\nby admin 18/11/2021, 23:29 1.1k Views\nUkoliko crnogorska Vlada prihvati preporuku Instituta za javno zdravlje, za petnaestak dana bez kovid potvrde na posao neće moći da idu zaposleni u zdravstvu, prosveti, vojsci i policiji, a obavezne kovid potvrde važile bi i za kompletnu javnu upravu, javlja Fonet.\nU ovom momentu broj vakcinisanih nije dovoljan da bi se zaustavilo dalje širenje virusa, zbog čega su potrebne nove mere, a ukoliko se preporuke Instituta usvoje, bez kovid potvrde neće moći da se ide ni u javni prevoz, tržne centre, teretane i u poslovne prostore u kojima delatnost obavljaju više od tri osobe.\n„Nije to nešto što smo mi izmislili, to su razvijene zemlje Evrope već uvele i nema razloga da se i kod nas ne uvede, jer bi to moglo dati rezultat i sačuvati nas od nastavka agonije“, rekao je direktor Instituta Igor Galić, prenosi RTCG.\nSada su u Crnoj Gori obavezne kovid potvde za ulazak u ugostiteljske objekte, za prisustvo predstavama i sportskim dešavanjima, kao i prilikom posete Božićnom pazaru u Podgorici.\nOvog vikenda najavljuje se intezivna kontrola inspekcije i policije kako bi utvrdili da li građani imaju kovid potvrde u kafićima i restoranima, a proveravaće se da li se, uprkos zabranama, organizuju i svadbe.\nSrbija sa samo dvoje sportista na ZOI u Pekingu


Uspešno završen projekat Uvođenje i održavanje sistema identifikacije zemljišnih parcela u 11 pilot opština - Ozon Media\nZavršni sastanak projekta Uvođenje i održavanje sistema identifikacije zemljišnih parcela (LPIS) u pilot opštinama Republike Srbije, kome su prisustvovali predstavnici Delegacije Eropske unije, NIRAS, Uprave za agrarna plaćanja i eksperti na Projektu, održan je prošle nedelje u Upravi za agrarna plaćanja.\n– Uprava je uspešno i u predviđenom roku, završila projekat, koji predstavlja početak uspostavljanja Sistema identifikacije zemljišnih parcela (LPIS) u Srbiji. Na projektu koji je trajao deset meseci, pored zaposlenih u Upravi za agrarna plaćanja, učestvovali su i eksperti iz Slovenije i Češke, a projekat je finansirala Evropska unija – navodi se na sajtu Uprave za agrarna plaćanja.\nObuhvaćeno je jedanaest jedinica lokalne samouprave (Novi Kneževac, Sečanj, Sremska Mitrovica, Irig, Gornji Milanovac, Požarevac, Veliko Gradište, Golubac, Boljevac, Leskovac i Vlasotince), dok je u šest jedinica lokalne samouprave vršena digitalizacija sva četiri tipa referentne parcele. Veliki doprinos uspešnoj realizaciji projekta dali su predstavnici lokalnih samouprava, a pre svega odabrani poljoprivrednici, koji su shvatili značaj projekta, i u izuzetno visokom procentu (81%) se odazvali da doborovoljno učestvuju u njemu.\nNajznačajniji rezultati projekta su: Izrada tehničke specifikacije softvera za LPIS i zemljišni pokrivač, Izrada metodologije za LPIS i stečeno znanje zaposlenih u Upravi za agrarna plaćanja i predstavnika lokalne samouprave na uspostavljanju LPIS. Takođe, napravljena je analiza o prednostima i nedostacima sva četiri tipa referentne parcele, a na osnovu koje je preporučeno da je za područje Republike Srbije najpogodniji tip referentne parcele fizički blok ili poljoprivredna parcela.\nU narednom periodu se očekuje druga faza pilot projekta, a zatim i uspostavljanje LPIS na celoj teritoriji Srbije.\nSistem identifikacije zemljišnih parcela je jedan od najzačajnijih registara u Integrisanom administrativnom i kontrolnom sistemu (IACS) koji služi za dodelu, kontrolu i praćenje podsticaja u poljoprivredi (sva direktna plaćanja i plaćanja iz ruralnog razvoja koja su vezana za površinu poljoprivrednog zemljišta).\nOdržan godišnji koncert Tamburaškog orkestra „Srem”


Carina Archives - podunavlje.info\nSMEDEREVO, 20. jun 2022 – Predškolska ustanova “Naša radost” Smederevo bogatija je za novi, savremeno opremljeni objekat “Bajka”, koji je danas svečano otvoren u Ulici vojvode Milenka na Carini. Novi objekat, u koji treba da bude upisano 70-oro dece, imaće jednu jaslenu i dve mešovite grupe. Kako je potreba za upisom dece u Predškolsku ustanovu iz godine u godinu sve…\nBajka, Carina, Predškolska ustanova „Naša radost“ Smederevo, Ulica vojvode MilenkaLeave a comment\nRadovi na uređenju prostora i parkinga ispred Novog groblja na Carini\nSMEDEREVO, 17. jun 2022 – Ove nedelje na lokaciji kod Novog groblјa na Carini počeli su radovi na uređenju parking prostora, čime će biti obezbeđeno šezdeset novih parking mesta, a predviđena su i mestaza parkiranje osoba sa invaliditetom. U planu je i zamena starijih objekata novim tipskim, koji su namenjeni prodaji cveća, venaca i sveća. U skladu sa projektom, u…\nCarina, Novo groblje, parking prostor, Radovi, uređenjeLeave a comment\nRaspisana javna nabavka za izgradnju dečjeg igrališta na Carini\nSMEDEREVO, 3. april 2022 – Na portalu javnih nabavki juče je objavljen oglas Gradske uprave Smederevo za radove na izgradnji dečjeg igrališta na Carini. Vrednost radova je procenjena na 7.916.667 dinara bez PDV-a, a rok za prijavljivanje je 15. april. Predviđena je izgradnja dva tuba tobogana, ljuljaški sa dva sedišta, klackalica i njihalica od čelične konstrukcije, a igralište mora da…\nCarina, Dečje igralište, Javna nabavkaLeave a comment\nOsumnjičeni par za pljačku banke i pošte u Smederevu iza rešetaka\nSMEDEREVO, 3. mart 2022 -Smederevska policija je, u saradnji sa Višim javnim tužilaštvom, rasvetlila razbojništva u jednoj banci i poslovnici Pošte Srbije i uhapsila Ž. S. (37), koji se sumnjiči da je 14. januara ušao maskiran u ekspozituru banke u centru Smedereva i, uz pretnju pištolјem, od blagajnice oteo oko 1.900.000 dinara. Sumnja se i da je on 21. februara…\nbanka, Carina, Pošta Srbije, Razbojništvo, uhapšeniLeave a comment\n05/07/2022, 6:20 am


OD IDUĆE GODINE “RUDARI” IGRAJU POD REFLEKTORIMA - Kozarac.ba\nU okviru projekta za unapređenje infrastrukture na stadionima Premijer lige danas je na gradskom stadionu u Prijedoru potpisan ugovor o izgradnji reflektora. I to između Nogometnog/ fudbalskog saveza BiH, FK „Rudar Prijedor“ i grada Prijedora.\nNihad Hodžić, izvršni direktor za admistraciju u okviru Nogometnog/fudbalskog saveza BiH rekao je da je ovim ugovorom planirano da radovi na Gradskom stadionu Prijedor budu završeni do kraja maja naredne godine. Istovremeno projektom se stvaraju uslovi za postizanje boljih sportskih rezultata, ali i dolazak novih igrača u FK „Rudar Prijedor“\n“Predviđamo da će biti potrebno 100 reflektora da bismo postigli nivo rasvjete minimalno 800 luksa koliko je potrebno za stadion druge kategorije po UEFA kategorizaciji“, naveo je Hodžić.\n– Sad stvaramo pretpostavke da u narednom periodu imamo i veću posjećenost na Gradskom stadionu, veći prihod od ulaznica,što je direktno proporcionalno sa kvalitetom igračkog kadra.- rekao je Darko Milunović, predsjednik UO FK „Rudar Prijedor“. Ambicija kluba je povratak u Premijer ligu BiH u ovoj sezoni.\nVećinski sponzor ovog projekta je grad Prijedor.\n– I moje lično zadovoljstvo je da taj projekat uspješno i na vrijeme završimo zbog svih koji u ovom gradu vole i igraju fudbal – rekao je Milenko Đaković, gradonačelnik Prijedora.


Ima 103 godine i pobijedila je koronavirus - BIGportal.ba\n19 Marta, 2020 19 Marta, 2020 067\nŽena od 103 godine izlečena je od koronavirusa u Iranu, javila je državna agencija Irna.\nOna je hospitalizovana u gradu Semnan, oko 180 kilometara istočno od Teherana, izvestila je agencija, ne navodeći ime te osobe.\nPozivajući se na direktora Univerzitetskog zdravstvenog centra Semnana Navida Danajija, agencija navodi da je ženi “dozvoljeno da napusti bolnicu pošto se u potpunosti oporavila”.\nPrema iranskoj agenciji, reč je o drugom pacijentu koji je u dubokoj starosti, a koji je izlečen. Irna navodi slučaj muškarca iz Kremana, na jugoistoku Irana, koji je u 91. godini preživeo virusnu upalu pluća, iako je već imao probleme sa hipertenzijom i astmom, navodi Beta.\nIranska agencija, međutim, ne navodi tretman kojem su bili podvrgnuti ovi pacijenti. Izvan Kine, gde su krajem 2019. zabeleženi prvi slučajevi obolevanja od koronavirusa, Iran je jedna od najpogođenijih zemalja pandemijom COVID-19.


AIK banka kupuje Sberbank Srbija - ŠestaDimenzija\nAIK banka kupuje Sberbank Srbija\n05/11/2021 05/11/2021 SestaDimenzija\nAIK banka je potpisala kupoprodajni ugovor o preuzimanju Sberbanke Srbija, u sklopu širenja poslovanja svoje bankarske grupe na šest tržišta, saopšteno je.\nIz Sberbanke je saopšteno da je postignut dogovor sa grupom investitora o prodaji ćerki-banaka u istočnoj i centralnoj Evropi, i da je ukupna vrednost ugovora oko 500 miliona evra.\nKako objašnjavaju u banci, doneta je odluka da se smanji prisustvo u centralnoj i istočnoj Evropi kako bi se usredsredili na nova tržišta i nove biznis modele. Po postojećem modelu u sklopu Sberbanka Evropa nastavlja da radi samo Sberbanka Češka, prenosi Sputnjik.\n← Pilula protiv kovida smanjuje rizik od teškog zaražavanja za 89%\n8 saveta kako postati srećan jednom zauvek →\nMoguće nove mere, kazne za maske od 20.000 do 150.000 dinara\n14/05/2020 14/05/2020 SestaDimenzija\nKad ćemo živeti normalno: Gejts zna nešto što mi ne znamo (VIDEO)\n16/11/2020 27/12/2020 SestaDimenzija


► Radnički dobitnik nagrade Kapetan Miša Anastasijević\nFudbalski klub Radnički jedan je od ovogodišnjih dobitnika nagrade "Kapetan Miša Anastasijević" koja se dodeljuje najuspešnijim pojedincima, preduzetnicima, ogranizacijama i institucijama u Nišu, saopštio je danas taj klub.\nNagradu "Kapetan Miša Anastasijević" tradicionalno dodeljuje "Media Ivent" iz Novog Sada, a priznanja su uručena u Gradskoj kući u Nišu.\nOve godine nagrađeno je 20 kandidata, a među njima i Radnički za zapažene rezultate i promociju sporta u niškom regionu.\nZa poslovnu viziju savremenog informisanja priznanjem je nagrađen Vidosav Radomirović, koji je član Upravnog odbora Radničkog, odnosno glavni i odgovorni urednik Radio televizije Belami i Narodnih novina.\nMeđu nagrađenima su i Institut za lečenje i rehabilitaciju "Niška Banja", Fakultet sporta i fizičkog vaspitanja Univerziteta u Nišu, gimnazija Stevan Sremac, Narodno pozorište iz Niša, Medicinski fakultet Univerziteta u Nišu, prozni i dramski pisac Dejan Stojiljković.\nFudbalski klub Radnički /\nMinistar unutrašnjih poslova Nebojša Stefanović novčano je danas nagradio policajce iz Stanice Stari grad Zorana Vulovića i Stefana Miljkovića koji su u sredu brzo savladali naoružanog...\nOtvoren konkurs za međunarodna izuzetna istraživačka dostignuća lekara i farmaceuta u 2019.\nJedina regionalna nagrada za izuzetna dostignuća u oblasti medicine i farmacije "International Medis Awards" dodeljuje se ove godine po šesti put. Konkurs za dodelu nagrada raspisan je...\nNezavisno udruženja novinara Srbije (NUNS) uručilo je danas Hariju Štajneru, jednom od osnivača tog udruženja, ;Veliku plaketu u znak priznanja za izuzetan doprinos osnivanju i radu.\nRedakcija dnevnog lista Danas obeležila je danas u Beogradu 22. godišnjicu rada tih dnevnih novina dodelom novinarskih nagrada "Stanislav Staša Marinković" i "Nikola...


eu.me - Poglavlje 29 - Radna grupa\nPoglavlje 29 - Radna grupa\nRadna grupa je formirana u aprilu 2013. Pregovarač za ovo poglavlje je mr Nemanja Katnić, državni sekretar u Ministarstvu finansija, šef radne grupe je Vladan Joković, direktor Uprave za carine. Kontakt osoba za radnu grupu je Miloš Vujović iz Kancelarije za evropske integracije.\nRadnu grupu čini 23 člana (20 iz državnih institucija i 3 iz civilnog sektora).\nCarinska unija predstavlja jedinstveno carinsko područje 28 zemalja članica Evropske unije u koje se ukupna unutrašnja trgovina i promet robom između zemalja članica odvija bez carinskih formalnosti, odnosno bez carinskog nadzora nad robom, i bez naplate carinskih davanja.\nOsnovni ciljevu Carinske unije su stvaranje zone slobodne trgovine, jačanje ekonomskih odnosa među državama članicama EU, ubrzanje razvoja trgovinskih aktivnosti, podizanje životnog standarda i osiguranje boljih mogućnosti zapošljavanja povećanjem produktivnosti i postizanjem finansijske stabilnosti.\nPravna tekovina Carinske unije sastoji se od zakonodavstva koje je obavezujuće za sve države članice. Obaveza svake članice, ali i država kandidata, je da osposobe kapacitete za primjenu zakonodavstva, uključujući veze s relevantnim elektronskim carinskim sistemom EU i da osiguraju primjenu posebnih pravila utvrđenih u povezanim područjima pravne tekovine EU, poput spoljne trgovine.\nPoglavlje 29 - Press\nNapredak institucija u borbi protiv nedozvoljene trgovine cigaretama\nCrnogorske institucije ostvarile su veliki napredak tokom proteklih pet godina u oblasti prevencije i borbe protiv krijumčarenja i nedozvoljene trgovine cigaretama i u potpunosti su posvećene sprovođenju daljih reformi, ocijenjeno je tokom posjete ekspertske misije Evropske komisije. Završni sastanak ekspertske misije EK na temu prevencije i borbe protiv krijumčarenja i nedozvoljene trgovine cigaretama održan je danas. Cilj ekspertske misije, koja je ove sedmice boravila u Crnoj Gori bio je da obezbijedi procjenu stanja u ovoj oblasti iz persp...\nEkspertska misija na temu prevencije i borbe protiv krijumčarenja i nedozvoljene trgovine cigaretama\nEkspertska misija Evropske unije boraviće u Crnoj Gori od 14. do 17. maja, s ciljem procjene trenutnog stanja i sagledavanja napretka u oblasti prevencije i borbe protiv krijumčarenja cigareta i nedozvoljene trgovine cigaretama iz perspektive pregovora o pristupanju Crne Gore s Evropskom unijom u poglavljima 24 – Pravda, sloboda i bezbjednost i 29 – Carinska unija. Misiju će predvoditi ekspert iz Kancelarije za borbu protiv prevara Evropske komisije (OLAF) i nezavisna ekspertkinja iz Italije. Nezavisni eksperti će analizirati konkretne slučaj...\nEkspertska misija Evropske unije boraviće u Crnoj Gori od 14. do 17. maja, s ciljem procjene trenutnog stanja i sagledavanja napretka u oblasti prevencije i borbe protiv krijumčarenja cigareta i nedozvoljene trgovine cigaretama iz perspektive pregovora o pristupanju Crne Gore s Evropskom unijom u poglavljima 24 – Pravda, sloboda i bezbjednost i 29 – Carinska unija. Misiju će predvoditi ekspert iz Kancelarije za borbu protiv prevara Evropske komisije (OLAF) i nezavisna ekspertkinja iz Italije. Nezavisni eksperti će analizirati konkretne sluča...\nDebata o poglavlju 29: Modernizacijom carinske službe do bezbjednih granica i lakše trgovine\nCrna Gora je u oblasti carinske politike u velikoj mjeri uskladila svoje zakonodavstvo sa evropskim, a modernizacija carinske službe ostaće prioritet i u ovoj godini, kako bi, uz veći obim međunarodne trgovine i podizanje životnog standarda, crnogorsko društvo bilo bezbjedno, poručeno je na debati povodom poglavlja 29 – Carinska unija. U Podgorici je danas, u okviru projekta EU4ME koji finansira Evropska unija, a sprovodi UNDP, organizovana javna debata o poglavlju 29 i značaju carinske unije za građane i privredu.\nJavna debata o 29. poglavlju – Carinska unija\nImajući u vidu značaj carinske unije za zaštitu građana i ukupni razvoj privrede, Generalni sekretarijat Vlade, u saradnji sa Upravom carina, organizovaće u petak, 25. januara 2019, javnu debatu o poglavlju 29. Carinska unija.\nKupovaćemo kvalitetnije proizvode iz država članica EU po znatno nižim cijenama\nU Podgorici je danas, u organizaciji Kancelarije glavnog pregovarača, Delegacije EU u Crnoj Gori, Britanske ambasada Podgorica i Britanskog savjeta u Crnoj Gori, održana javna debata o 29. pregovaračkom poglavlju Carinska unija.\nUprava carina biće ravnopravan partner carinskim službama država članica EU\nDirektor Uprave carina, Vladan Joković čestitao je svim carinskim službenicima Dan carinske službe. Tim povodom uručene su plakete najuspješnijim službenicima za postignute rezultate u radu.\nUprava carina doprinosi ispunjavanju obaveza iz procesa pristupanja EU\nAktivnosti koje sprovodi Uprava Carina od značaja su za kvalitetno ispunjavanje obaveza iz više pregovaračkih poglavlja i doprinose ukupnom napretku Crne Gore u procesu pristupanja EU, ocijenjeno je tokom sastanka državnog sekretara za evropske integracije i glavnog pregovarača ambasadora Aleksandra Andrije Pejovića i direktora Uprave carina Vladana Jokovića.\nŽugić u Briselu: Pozdravljen napredak u ispunjavanju obaveza iz evropske agende\nCrna Gora, uz značajnu ekspertsku, tehničku i finasijsku pomoć evropskih partnera, ostvaruje dobru dinamiku u ispunjavanju obaveza iz evropske agende iz nadležnosti Ministarstva finansija, zaključeno je u razgovorima ministra finansija dr Radoja Žugića sa zvaničnicima Evropske komisije i Evropske kancelarije za borbu protiv prevara (OLAF) u Briselu.\nPredstoji usklađivanje nacionalnog zakonodavstava s EU propisima i jačanje administrativnih kapacite…\nCarinska unija je ekonomski prostor u kojem se države članice sporazumom obavezuju da će ukinuti međusobne carine ili takse sličnog učinka, te kvantitativna ograničenja, a prema trećim zemljama primijeniti zajedničku carinsku tarifu. Carinska unija je bila glavno ekonomsko uporište Ugovora o osnivanju Evropske ekonomske zajednice iz 1957. godine, koji je već tada težio stvaranju zajedničkog tržišta i ostvarivanju četiri slobode - slobode kretanja ljudi, kapitala, roba i usluga. Uspostavljena je 1. IV 1968. Osnovni ciljevi Carinsk...\nCrna Gora otvorila još četiri poglavlja\nCrna Gora nastavlja da ostvaruje dinamičan napredak u procesu pristupanja Evropskoj uniji (EU), što je preporučuje za otvaranje četiri nova pregovaračka poglavlja, odlučeno je na petom sastanku Međuvladine konferencije između Crne Gore i Evropske unije, koja je održana danas u Briselu. Na sastanku, kojim su kopredsjedavali ministar vanjskih poslova i evropskih integracija Crne Gore Igor Lukšić i državni sekretar za evropska pitanja Italije Sandro Goci, otvoreni su pregovori u poglavljima 18 – Statistika, 28 – Za...\n29 - Dokumenti\n29 - Kontakti\n29 - Prezentacije s bilateralnog skrininga\nNajčešće preuzeto - 29\nIzvještaj sa skrininga - 29. Carinska unija (2048)\n29. CARINSKA UNIJA (1611)\nOdluka o obrazovanju radne grupe - poglavlje 29 (832)\n8. Javni poziv predstavnicima civilnog sektora za učešće u radnim grupama za pripremu pregovora o poglavljima 2, 8, 21, 29, 30, 31, 32 i 33 (736)\nObrazac za predlaganje predstavnika/ca civilnog društva za učešće u radnim grupama za pripremu pregovora (727)


Žilnik i sramota Evrope: Sve ono zbog čega je srušen Berlinski zid, palo je u vodu podizanjem mađarskog | Vestinet.rs\nPočetna POGLEDI\tŽilnik i sramota Evrope: Sve ono zbog čega je srušen Berlinski zid, palo je u vodu podizanjem mađarskog\nReditelj Želimir Žilnik priča o nagradi koju je nedavno dobio na Palićkom filmskom festivalu, o filmu „Destinaciji Serbistan“, o imigrantima: Sve ono zbog čega je srušen Berlinski bedem, palo je u vodu podizanjem mađarskog.\nKada je prvi put prikazana „Destinacija Srbistan“ Želimira Žilnika, pitanje ilegalnih migranata u našoj zemlji još uvek je bilo tabu tema.\nU trenutku kada je autor ovog filma na Letnjoj pozorinici na Paliću pre u subotu primio nagradu „Aleksandar Lifka“, problem izbeglica iz azijskih i afričkih zemalja nikada nije bio prisutniji, pišu Večernje novosti.\nTo samo znači da ono što nas okružuje ne može doveka da se gura pod tepih, da možemo falsifikovati koliko hoćemo informacija, ali da će istina uvek izaći na videlo – kaže naš čuveni reditelj. – Iznenađujuće je koliko je taj film dobro primljen u javnosti, iskreno, mislili smo da će ostati na margini.\nOn pokazuje da je ovo mesto gde nema ksenofobije, da smo, iako se o tome ćuti, prihvatili azilni sistem. Mi tim ljudima, našim nezvanim gostima, pružamo pomoć, lečimo ih i oporavljamo od napornog puta, ali ne da bi ostali, nego da bi nas što pre napustili.\nKako komentarišete odluku mađarskih vlasti da u borbi protiv njih na samoj granici podignu bodljikavu žicu?\nKako drugačije, nego da je to sraman potez mađarskih vlasti, kojim je pljunula u lice svojim građanima i celoj Evropi. Sve ono zbog čega je srušen Berlinski zid, sva ta očekivanja i nadanja, pala su u vodu podizanjem novog zida.\nKao što smo mi sa eks Ju prostora suočeni sa poniženjem i besperspektivnošću za mlađe generacije, tako i ti ljudi kreću da traže svoje mesto pod suncem.\nNe žele da ostanu ovde, iako znaju da je na ovim prostorima skoro bio rat i da ne bi trebalo da ga bude bar u narednih 30 godina, ali kada vide da mi radimo za 150 do 200 evra, nije im teško da odluče da nastave put. Oni žele da prođu kroz Mađarsku i samo su vrh ledenog brega dramatičnih socijalnih, rasnih i verskih sukoba u kom se čovečanstvo našlo.\nI u „Destinaciji Srbistan“ i u drugim filmovima oseti se da imate poseban odnos sa svojim junacima, kako uspevate u tome?\nDa te ljude ne smatram kvalitetnim i zanimljivim, ne bih ih ni zvao da radimo, niti bi mi posle postali prijatelji. Ne bih ih odabrao da ne mislim da su snažne ličnosti koje imaju energiju da ostanu iznad vode.\nI posle filma oni me zovu da dođem u Turiju, prodavci sa Najlona da pogledam neke stare stvari, neko javlja da se razveo, neko da se zaljubio… Svako od njih nosi svoju priču, a ona se može pretočiti u film, koji će uvek gledaocima biti blizak.\nPre pet godina na istom mestu primili ste nagradu „Andergraund spirit“, šta se promenilo u međuvremenu?\nZa tih pet godina nastala su četiri filma „Stara škola kapitalizma“, „Jedna žena – jedan vek“, „Pirike na filmu“ i „Destinacija Srbistan“ a ono što primećujem je upravo to da su neke od tema tada bile tabu a sada imaju prve minute u vestima i naslove u novinama.\nNisam se ja okrenuo ka mejnstrimu, već očigledno mejnstrim ide ka andergraund filmu.\nNASA snimila ogroman svemirski brod u blizini Sunca?! – VIDEO\n„Ernest Hemingvej“ ili „gospodin Hajd“, kojoj kategoriji ljubitelja alkohola pripadate?


NA MESTU BUDUĆEG LIDLA Groblje iz bronzanog doba\nNovootkrivena Nekropola na gradilištu budućeg marketa "Lidl" u Paraćinu. Arheološka iskopavanja na ovoj lokaciji potrajaće oko mesec dana\nDOK radovi na izgradnji budućeg marketa Kompanije "Lidl" u Paraćinu, u naselju Gloždak, teku prema planu, na delu placa u njihovom vlasništvu, površine oko 500 kvadrata, petnaestak radnika i nekoliko arheologa počeli su iskopavanja novootkrivenog arheološkog nalazišta. Pretpostavlja se da se na tom mestu nalaze ostaci nekropole iz bronzanog doba, iz perioda od 1500. do 1000. godine pre naše ere, kulture poznate pod stručnim nazivom Paraćinska grupa.\nSrpski arheolozi su pomno pratili izgradnju novog marketa s obzirom na blizinu lokaliteta Gloždak, na kome su šezdesetih godina otkriveni tragovi kulture iz perioda bronzanog doba.\n- Prilikom obilaska terena sa kolegama iz Zavoda za zaštitu spomenika kulture Kragujevac, pronašli smo ostatke materijalne kulture na gradilištu. Obavestili smo "Lidl", dogovorili se da oni nastave da rade u jednom delu parcele, a da mi u drugom delu izvršimo zaštitna iskopavanja kako bismo ustanovili šta se ovde nalazi. Gotovo smo uvereni da je ovde bila nekropola bronzanodopska, kada su pokojnici spaljivani i sahranjivani u urnama - navodi arheolog Zavičajnog muzeja Paraćin Branislav Stojanović.\nArheološka iskopavanja na ovoj lokaciji potrajaće mesec dana, a javnosti će potom biti prezentovani rezultati, tim pre jer se poklapaju sa učešćem paraćinskog Zavičajnog muzeja u međunarodnom projektu za koji su mu odobrena sredstva. Zaštitne radove finansira "Lidl" prema Zakonu o kulturnim dobrima.\nNASELjE SA DRUGE STRANE REKE\nSTRUČNjACI tvrde da se nekadašnje naselje nalazilo sa druge strane reke Crnice, a da je na placu marketa bilo groblje. Prema rečima arheologa Vesne Vučković, otkriveni kulturni sloj debeo je bar jedan metar, a sem fragmenata keramike, nađeni su ostaci gara i crvene zapečene zemlje, kao i materijala iz bronzanog i antičkog doba.\n- To je skoro isti sadržaj kao iz nekropole Gloždak, gde je pronađena takozvana Paraćinska kulturna grupa. Očekujemo da je i ovo nalazište deo velike nekropole koja je danas, većim delom, pod kućama, pa ne može da se istraži na kolikom je prostoru - kaže Vučkovićeva.


Komparativni nivoi cijena 38 evropskih država za hranu, pića i duvan za 2015. godinu\nEUROSTAT je 15. juna 2016. godine objavio komparativne nivoe cijena 38 evropskih država za 2015. godinu. Grupu od 38 evropskih država čine 28 članica EU, 3 EFTA članice (Island, Norveška i Švajcarska), zatim 5 zemalja sa statusom kandidata za članstvo u EU (Crna Gora, BJR Makedonija, Srbija, Albanija i Turska), Bosna i Hercegovina kao potencijalni kandidat za članstvo u EU i Kosovo.\nU 2015. godini nivoi cijena za hranu, pića i duvan značajno su varirali među evropskim zemljama. Potrošačke cijene za hranu i bezalkoholna pića u Danskoj su bile 45% iznad prosjeka EU, dok je najjeftinija članica Evropske unije bila Poljska, čije su potrošačke cijene 37% ispod prosjeka EU.\nNivo potrošačkih cijena za hranu i bezalkoholna pića u Crnoj Gori u 2015. godini iznosio je 78% prosjeka EU28, dok je u zemljama regiona iznosio: Hrvatskoj 91%, Bosni i Hercegovini 74%, Kosovu 70%, Srbiji 69%, Albaniji 68% i u BJR Makedoniji 58% prosjeka.


Pens je doputovao u Džakartu u okviru svoje turneje po zemljama Azije i Pacifika\nAmerički potpredsednik Majk Pens pohvalio je demokratiju Indonezije i njen umeren oblik Islama posle sastanka sa predsednikom te zemlje Džokom Džokovijem Vidodom, prenosi Beta.\nPens je doputovao u Džakartu u okviru svoje turneje po zemljama Azije i Pacifika tokom koje nastoji da potvrdi tradicionalna američka savezništva u vreme kada se postavljaju pitanja da li je predsednik Donald Tramp posvećen tom regionu. Pens je prethodno posetio Južnu Koreju i Japan.\nPens je na zajedničkoj konferenciji za štampu sa predsednikom Džokovijem rekao da SAD žele da ojačaju svoje strateško partnerstvo s Indonezijom. U kratkoj izjavi Džokovi je rekao da su se dogovorili da pojačaju saradnju.\nPotpredsednik SAD pohvalio je Indoneziju, najmnogoljudniju muslimansku zemlju, zbog njenog umerenog oblika islama i rekao da će dve zemlje nastaviti da sararađuju u borbi protiv terorizma. On je rekao da SAD i Indonezija dele demokratske vrednosti.\nPens je, međutim, najavio izvesne izmene u komercijalnim i ekonomskim odnosima dve zemlje, navodeći da američki izvoznici treba da imaju jednake uslove i da odnos treba da bude takav da bude dobar i za jednu i za drugu stranu.


Upravljanje korporacijama : CONFIDA\nUpravljanje korporacijama Zahtevi upravnim organima (predsedništvo, poslovodstvo) i kontrolnim instancama (a posebno nadzornom odboru) značajno su porasli poslednjih godina. Podstaknut sve većim brojem skandala sa finansijskim izveštajima i porastom privrednog kriminala (korupcija, pronevera, falsifikovanje završnih računa itd.) zakonodavac pokušava da sve više obaveže onaj krug osoba koji je odgovoran za sudbinu nekog preduzeća. Razvoj u domaćim i međunarodnim okvirima pokazuje da će se proces zaštite investitora i poverenika svakako nastaviti. Da bi se udovoljilo ovim visokim zahtevima, neophodan je pouzdan partner sa iskustvom. Stoga mi smatramo da je pravovremeni i otvoreni dijalog između predsedništva, nadzornog odbora i revizora završnog računa garancija za funkcionalno upravljanje korporacijom. Poštujući načelo da „vatrogasac treba da bude tu pre nego što izbije požar“, mi sa našim iskustvom stojimo na raspolaganju u vezi sa složenim pitanjima (pitanjima u vezi sa bilansiranjem, odluke rukovodstva preduzeća, oblasti poslovanja povezane sa rizicima). Revizija Upravljanje korporacijama Revizija finansijskih izveštaja Posebne provere/ računovodstveno relevantne usluge podrške


Šabić poručuje penzionerima da koriste ove kartice - Infobrif\nŠabić poručuje penzionerima da koriste ove kartice\nOne su dobro rešenje sa stanovišta obrade i zaštite podataka\nObjavljeno 2.08.2018. u 10:17 poslednja izmena 2.08.2018. u 09:56\nBEOGRAD – Poverenik za informacije od javnog značaja i zaštitu podataka o ličnosti Rodoljub Šabić ocenio je danas da su penzionerske kartice koje izdaje Fond PIO dobro rešenje sa stanovišta obrade i zaštite podataka.\nŠabić poziva i druge pružaoce usluga da za utvrđivanje statusa penzionera koriste tu karticu.\nFond PIO približava kraju izradu i distribuciju kartica za penzionere, qa ružaoci raznih usluga u praksi još uvek za utvrđivanje statusa penzionera zahtevaju ček od penzije ili rešenje o ostvarenom pravu. Oni time, suprotno zakonu, obrađuju više podataka nego što je potrebno za tu svrhu, navodi se u saopštenju Poverenika.\n„Poverenik poziva sve subjekte koji pružaju neku vrstu usluga i imaju potrebu utvrđivanja statusa penzionera radi davanja određenih benefita i slično, da za utvrđivanje njihovog statusa koriste penzionersku karticu Fonda PIO i uzdrže se od zahtevanja čeka od penzije i drugih dokumenata sa više podataka koji nisu neophodni u svrhu dokazivanja statusa“, piše dalje u saopštenju Poverenika.\nOsim što sadrži minimum podataka neophodnih u svrhu identifikacije, karticu za penzionere izdaje Fond PIO koji, u skladu sa zakonom, raspolaže matičnim evidencijama osiguranika i korisnika prava kao verodostojnim izvorom podataka, za razliku od drugih personalizovanih dokumenata koje izdaju pojedine lokalne samouprave, Senior kartice i slično, navodi se dalje.\nPoverenik još jednom apeluje na predstavnike lokalne samouprave i druge subjekte, da se uzdrže od separatnog izdavanja kartica za penzionere kojima se povećava rizik od prekomerne obrade podataka, a ujedno stvaraju nepotrebni troškovi.\nKako se dodaje, predstavnici Poverenika razgovarali su sa direktorkom Republičkog Fonda za penzijsko i invalidsko osiguranje Draganom Kalinović u vezi sa upotrebom kartica za penzionere i zaštitom podataka.\nKo je idealan spoj Srbina, Albanca i Crnojevića?\nPartizanov mozaik skoro pa kompletan – Evo šta nedostaje!


LETELE ČAŠE, BOLESNICI: Rasulo u redovima frakcije POKS Žike Gojkovića - Naša Borba\nLETELE ČAŠE, BOLESNICI: Rasulo u redovima frakcije POKS Žike Gojkovića\nJedva je preživeo prvi raskol u POKS, a Žika Gojković je već doživeo novi i to u svojoj frakciji, saznaje Direktno.rs. Suočeni sa izazovima i primamljivim ponudama naprednjaka da pojačaju njihovu tanku većinu sa socijalistima u Beogradu, frakcija POKS Žike Gojkovića se podelila na dve nove. Jednu predvodi predsednik Gojković koji bi prihvatio ponudu naprednjaka, a drugu Miloš Parandilović, njegov zamenik koji nipošto neće da pristane na to.\nObojica će biti poslanici u Skupštini Srbije izabrani na listi DVERI – POKS na prošlim izborima, ali očigledno sa bitnim razlikama u pogledima na budućnost i odgovorima na suštinska pitanja, kom će se privoleti carstvu, da li nebeskom ili zemaljskom Vučićevom.\nPrema našim izvorima, Gojković je već obećao naprednjacima podršku svoja dva odbornika u Skupštini Beograda, ali i četiri poslanika u republičkom parlamentu.\nMeđutim, pravi obrt se desio na poslednjoj sednici Predsedništva održanoj u sredu do kasno u noć, koja je trajala šest sati, kada se našao u neobranom grožđu, jer je vrlo jasna većina predvođena Parandilovićem odbila njegov predlog. Žika Gojković je morao da demonstrativno napusti sastanak, bacajući čašu, ali se ubrzo vratio i jedino što je postigao bilo je da se konačna odluka o njegovom predlogu braka sa naprednjacima odloži za sledeću sednicu, a ova proglasi neformalnim skupom. Sastanak je bio vrlo napet i svakog momenta je pretila opasnost da dođe do fizičkog sukoba predsednika i zamenika predsednika stranke, tvrdi naš izvor.\nDrugi problem za Gojkovićeva predstavlja što je naprednjacima obećao podršku i dao uverenja da kontroliše svoja dva odbornika, što se ispostavilo kao netačno, jer Božidaru Pavloviću i Andrijani Čikiriz ne pada na pamet da prihvate njegov predlog.\nNjegovim mukama tu nije kraj, jer je svojim potpredsednicima Mirku Čikirizu iz Kragujevca i Draganu Ninkoviću iz Šapca obećao poslanički mandat nakon unapred dogovorenog povlačenja na prvoj sednici skupštine Biljane Dragić, potpunog anonimusa u stranci i Vesne Savović Petković iz Niša. One su na listi kandidata za poslanike bile samo formalno da bi se ispoštovala zakonska obaveza zastupljenosti ženskog pola, ali sada neće da se povuku i ustupe svoje mandate potpredsednicima.\nNezadovoljstvo „prevarenih“ potpredsednika stranke raste i preti opasnost da pređu na stranu Parandilovića. Tada bi celoj Žikinoj frakciji bilo jasno da su Gojkoviću odbrojani dani i da se čeka samo formalno zakazivanje nove Skupštine stranke na kojoj bi bio izabran novi predsednik Miloš Parandilović, a Žika otišao u istoriju.\nNaš izvor potvrđuje da se uveliko radi na tome i da je Gojković vrlo svestan te opasnosti na koju nema odgovor i da se zato odao porocima u kojima traži svoj spas i mir.\nPrethodni tekstPREDSEDNIK RUSKE DUME PORUČIO: Cilj operacije je da se obezbedi bezbednost i mir u budućnosti, kako bi zemlja mogla da se razvija\nSledeći tekstNIŠTA IM NIJE SVETO: Ruski patrijarh na crnoj listi EU


Krenuo gas gasovodom Sila Sibira - Ekonomske Vesti\nKrenuo gas gasovodom Sila Sibira\nOko 2.200 kilometara dug gasovod Sila Sibira, kojim će ruski gas biti isporučivan Kini, pušten je u rad danas.\nU svečanosti puštanja u rad gasovoda su telemostom učestvovali predsednici Rusije i Kine Vladimir Putin i Si Djanping.\nOvim gasovodom, najvećim projektom ruske kompanije Gasprom u poslednjoj deceniji, Rusija će konkurisati američkom tečnom gasu na najbrže rastućem tržištu gasa na svetu – kineskom.\nKako su opširno izvestili svi ruski mediji, danas je otvoren severni deo gasovoda, kojim će u prvoj godini eksploatacije u Kinu, po ugovoru izmedju Gasproma i kineske kompanije CNPC, biti isporučeno 5 milijardi kubika gasa.\n„Danas smo počeli s isporukama gasa iz Čajadinskog nalazišta. Čajadinsko nalazište je jedinstveno po rezervama. Njegove rezerve iznose 1.200 milijardi kubnih metara gasa. I ono je osnovno za Jakutski centar eksploatacije gasa”, rekao je šef Gasproma Aleksej Miler a prenosi list Komersant.\nGasprom gradi i deo gasovoda od 800 kilometara od Kovinktinskog nalazišta u Irkutskoj oblasti iz koga će gas u Silu Sibira krenuti 2023. godine kao i Amursku fabriku za preradu gasa koja će u eksploataciji biti puštena krajem 2021. godine.\nPrema ugovoru izmedju Gasproma i CNPC-a u 2021. godini Kini bi trebalo da se isporuči 10 milijardi kubika gasa, u 2022. godini 15 milijardi… CNPC je dužna da svake godine povuče najmanje 85% ovih ugovorenih veličina. Ugovor je potpisan na 30 godina.\n„Kad se u eksploataciji puste centralni i južni deo gasovoda, obim transporta gasa će porasti do 38 milijardi kubika gasa godišnje”, rekao je šef Kineske nacionalne naftno-gasne kompanije Van Ilin.\n„Za 30 godina gasovodom Sila Sibira će u Kinu biti dostavljeno više od 1.000 milijardi kubika gasa”, rekao je ruski predsednik Vladimir Putin i dodao da će ovaj gasovod učiniti da se robna razmena izmedju Rusije i Kine do 2024. godine poveća na 200 milijardi dolara.\nBudući da će ruski gas na kineskom tržištu imati ozbiljnu konkurenciju američkog tečnog gasa, sve zanima odgovor na pitanje: kojom cenom će Gasprom izaći Amerikancima na crtu?\nKako navodi Komersant, Aleksej Miler je ranije rekao da će ta cena biti na nivou one za evropske zemlje van Zajednice nezavisnih država. Ta cena se trenutno kreće od 200 do 205 dolara za 1.000 kubnih metara.\n← Djaci u Hrvatskoj se sutra vraćaju u škole: Profesorima plata 1.075 evra\nCena ruskog gasa za Evropu u III kvartalu 2019. godine pala na 169,8 dolara →


Djurić: Odnosi Srbije sa Rusijom i Kinom ne izazivaju podozrenje SAD - Radio Sto Plus\nDjurić: Odnosi Srbije sa Rusijom i Kinom ne izazivaju podozrenje SAD\nAmbasador Srbije u Vašingtonu Marko Djurić izjavio je da nije primetio da postoji neka vrsta nepoverenja ili podozrenja SAD zbog multivektorske politike Srbije.\nNa pitanje da li bliska politička i vojno-tehnička saradnja sa Rusijom, Belorusijom i Kinom otežava odnose Srbije sa SAD, Djurić je u intervjuu za Glas Amerike rekao da je poverenje izmedju Beograda i Vašingtona „zaista u porastu“.\n„To je nešto čime mogu da budem zadovoljan kao ambasador. Mi vodimo dijalog sa predstavnicima najrazličitijih američkih institucija, saradjujemo na mnogim poljima. Njima je poznato da je Srbija zemlja koja baštini samostalnu, nezavisnu i multivektorsku spoljnu politiku“, kazao je Djurić.\nNaveo je da je Srbija „zemlja koja ima duboke razloge“ za vojno neutralnu poziciju i dodao da je radi afirmacije tog položaja „u pojačanom dijalogu sa velikim silama“.\n„Ne mogu da kažem da sam ovde suočen sa otvorenim pritiscima ili kritikama povodom toga koga će Srbija birati za trgovinske ili druge sagovornike u drugim delovima sveta“, rekao je Djurić.\nOn je kazao da su odnosi Srbije i SAD u političkom domenu „u usponu“, i dodao da je za Beograd „veoma značajno“ da od predstavnika američke administracije „može sve češće da čuje snažnu podršku regionalnim i evropskim integracijama“.\n„Bez saradnje sa Vašingtonom teško da može biti rešenja za pitanje Kosova i Metohije. I za različita druga pitanja. Mi nastojimo da unapredimo poverenje izmedju naših strana. Takodje, ne bih potcenio saradnju u oblasti odbrane koja je u usponu“, naveo je Djurić.\nPovodom ubistva tri američka državljanina, braće Bitići, 1999. godine, čije nerešavanje godinama opterećuje odnose Srbije i SAD, Djurić je rekao da je „stravičan zločin za koji mora da usledi zaslužena kazna protiv onih koji su ga počinili“.\n„Ali, uveren sam da pravosudni organi treba da daju svoj sud, a da mi političari ili diplomatski predstavnici pomognemo njihovom radu. Koliko sam upoznat, Tužilaštvo za ratne zločine aktivno radi na tom slučaju“, kazao je srpski ambasador.\nNaveo je da Srbija „nije odgovorna za političke tenzije i nesporazume u regionu“, i dodao da ona danas „zaista želi da izadje iz matrice medjudržavnih ili medjunacionalnih sukoba“.\n„To je naš vitalni interes. Mi smo ti koji najviše gubimo iz te vrste i retorike i političkih sukoba i retorike“, dodao je.\nOcenio je da se „isticanje priča o ideologiji srpskog sveta zapravo pretvorilo u neku vrstu strašila kojim se Srbija želi prokazati kao potencijalni hegemon u regionu“ i dodao da je to „potpuno suprotno od svega onoga što Srbija želi da postigne“.\n„Suština politike Srbije prema Srbima u regionu je interesovanje za njihova ljudska i manjinska prava, pošto su oni značajna manjina u nekim od država regiona, kao i za njihova kolektivna, identitetska i politička prava. Srpska ideologija danas je ideologija saradnje i otvaranja granica u regionu“, rekao je ambasador Srbije u SAD.\nO angažmanu Finansijske korporacije SAD za medjunarodni razvoj (DFC), čija je regionalna kancelarija otvorena u Beogradu prošle godine posle potpisivanja vašingtonskog sporazuma Srbije i Kosova, Djurić kaže da ona u ovom trenutku ima „aktivnu garantnu shemu za kreditiranje poljoprivrednika“ i da se očekuje da bude aktivirana garantna shema koja će podržati i male i srednje preduzetnike.\n„To su samo neki od segmenata, na kojima znam da ljudi iz DFC rade i oni imaju našu punu podršku. Smatram da njihovo prisustvo u našoj zemlji predstavlja dokaz zainteresovanosti obe strane za unapredjenje ekonomskih odnosa“, kazao je Djurić za Glas Amerike.


Stanari Bloka 37 nastavili proteste | Beograd | Direktno\n14. 07. 2021. 20:01 1\nStanari Bloka 37 nastavili proteste\nRadovi na gradilištu u Bloku 37 jutros su nastavljeni, te su se stanari večeras ponovo okupili kako bi iskazali svoje nezadovoljstvo, jer su bageri nastavili sa radovima na izgradnji, čime je prekršen dogovor da ni jedna ni druga strana neće raditi ništa dok se ne dođe do zajedničkog rešenja.\nNa protestu su cele porodice sa decom i psima, izneti su zvučnici i pušta se muzika.\n- Posle održana dva sastanka sa zamenikom gradonačelnika Goranom Vesićem, niko nam se od nadležnih više nije obratio. Naš pravni tim je uložio žalbe i priložio dokumentaciju koja ukazuje na sve propuste u vezi sa gradnjom poslovne zgrade u našem bloku. Rok za odgovor nije istekao - saopštavaju iz Blok 37 Zajedničke akcije na Tviteru.\nOni dodaju da na gradilištu u Bloku 37 od jutros opet rade mašine, čime je prekršen dogovor sa Gradom da nijedna strana ništa neće preduzimati dok se ne nađe rešenje sa kojim bi svi bili saglasni.\nProtest je bio zakazan za 19 sati, zbog velikih vrućina, a zbog nastavka radova na izgradnji poslovne zgrade na mestu na kojem oni smatraju da treba da bude zelena površina.\nTridesetak stanara pokušalo je jutros da blokira mašine, potvrdili su predstavnici stanara, koji su do sada poštovali dogovor sa gradom da se ne okupljaju dok traju pregovori sa investitorom i gradskom upravom.\nKako je rekao jedan od stanara, „čudno je da su radovi pokrenuti danas, kada je na snazi crveni meteo alarm zbog izuzetno visoke temperature“.\nStanari Bloka 37 protestuju zato što smatraju da bi im izgradnja poslovne zgrade uz sam Bulevar Milutina Milankovića značajno umanjila kvalitet života, dok je investitor, austrijska kompanija Durst, nekoliko puta saopštila da ima sve dozvole za nastavak radova, što je potvrdio i zamenik gradonačelnika Goran Vesić.\nNa poslednjem sastanku, kome su 23. juna prisustvovali predstavnici stanara, investitora i grada Beograda, investitor je ponudio da smanji spratnost zgrade, u skladu sa ubranističkim planom iz 2016. godine, uz uslov da ga za razliku u kvadraturi obešteti Grad Beograd.\n- Građani su insistirali da na toj parceli ne bude nikakve komercijalne gradnje, već da ona ostane zelena površina - saopštio je posle sastanka Vesić, uz napomenu da dogovor nije postignut.\nOn je tada pozvao obe strane da se uzdrže od svih aktivnosti – građane da ne prostestuju, a investitora da ne započinje radove.\nDanas se iz gradske uprave niko nije oglasio povodom nastavka radova u bloku. Stanari kažu da nemaju informaciju kakav je stav gradske uprave povodom toga, a naročito Vesića, koji je, kako kažu, bio garant dogovora.\nBeograd Protesti Blok 37\nOvako Vučićevi batinaši kidišu na građane (VIDEO)\n27. 11. 2021. 7\nU Šapcu bagerom na demonstrante (VIDEO)\n27. 11. 2021. 12


Stipendije svim učenicima za sve godine školovanja koji upišu srednju školu u Beloj Palanci - juGmedia\nOpština Bela Palanka od ove godine uvodi stipendije za učenike koji upišu srednju školu “Niketa Remezijanski“ baš u njihovom mestu u iznosu od 3.000 dinara na mesečnom nivou kroz sve godine školovanja, saopšteno je na Zvaničnoj stranici ove opštine.\n“Zahvaljujući velikoj podršci i razumevanju predsednika Aleksandra Vučića lokalna samouprava je uspela da rekonstruiše obrazovne ustanove na teritoriji opštine. Danas učenici u Beloj Palanci i Crvenoj Reci imaju dobre uslove za učenje, a prosvetni radnici za rad. Ulažemo mnogo napora da učenicima obezbedimo dobre uslove za školovanje a brojnim stipendijama nastojimo da ih zadržimo da ostanu da žive u svom rodnom mestu“, rekao je predsednik opštine Goran Miljković.\nU belopalančkoj srednjoj školi otvoren je i nov veoma atraktivan obrazovni profil elektrotehničar informacionih tehnologija, a učenicima su dostupni i profili modni krojač koji je u sistemu dualnog obrazovanja kao i smer gimnazija- opšti tip.\nTradicionalno, povodom Dana opštine lokalna samouprava nagrađuje najbolje učenike.\nMiljković je najavio da će sledeće nedelje biti raspisan konkurs za osnovce, srednjoškolce i studente koji su ostvarili zapažene rezultate u prethodnoj godini.


Hitno potreban povratak američkog liderstva u regionu | MINA\nNaslovnicaCrna GoraHitno potreban povratak američkog liderstva u regionu\nHitno potreban povratak američkog liderstva u regionu\ndeoniszaharov (CC0), Pixabay\nPodgorica, (MINA) – Organizacije i predstavnici crnogorske, albanske i bosanske dijaspore u Sjedinjenim Američkim Državama (SAD) pozvali su čelnike Kongresa i administraciju američkog predsjednika Džoa Bajdena da, kako su naveli, odmah preduzmu korake za suzbijanje pokušaja Vlade Srbije da potkopa mir i sigurnost u regionu.\nOni su u otvorenom pismu članovima Odbora Predstavničkog doma SAD-a za vanjske poslove, Odboru Senata za vanjske odnose, američkom državnom sekretaru Entoniju Blinkenu i pomoćniku predsjednika za pitanja nacionalne sigurnosti Džejku Salivenu, naveli da je hitno potreban povratak američkog liderstva na Zapadnom Balkanu.\nPredstavnici crnogorske, albanske i bosanske dijaspore u SAD-u kazali su da se Beogradu mora poslati snažan signal da se više nikada neće dozvoliti da upotreba sile diktira prirodu i pravac politike Zapadnog Balkana.\nAmerika je, kako su naveli u pismu, uložila previše vlastitih resursa u region da bi omogućila revanšističkim glumcima da desetkuju skoro četvrt vijeka napretka.\n“Kao vodeće organizacije i lideri iz albansko-američke, bosansko-američke i crnogorsko-američke zajednice, okupili smo se kako bismo zajedno izrazili našu ozbiljnu zabrinutost i poslali upozorenje zbog rastućeg ratobornog ponašanja vlade Srbije prema Kosovu, Bosni i Hercegovini (BiH) i Crnoj Gori“, piše u pismu u koji je agencija MINA imala uvid.\nOni su rekli da vjeruju da je to pitanje od najveće važnosti za SAD, jer direktno ugrožava mir i stabilnost cijelog Zapadnog Balkana, a time i Evrope u cjelini.\nLideri albansko-američke, bosansko-američke i crnogorsko-američke zajednice kazali su da se tokom septembra ove godine svjedočilo nizu alarmantnih i eskalirajućih prijetnji regionalnoj sigurnosti i stabilnosti od vlade Aleksandra Vučića iz Beograda.\nKako su naveli, najalarmantniji prizori bili su na Kosovu, gdje su srpski tenkovi, borbeni avioni i oklopna vozila bili raspoređeni u neposrednoj blizini kosovske granice.\nTi dramatični manevri, kako su dodali, rezultat su iznenadne odluke Beograda da odustane od sporazuma o registarskim tablicama, koji je Evropska unija (EU) pregovarala sa Srbijom i Kosovom prije skoro deset godina.\n„Ta uznemirujuća eskalacija uslijedila je nakon velike bezbjednosne krize u Crnoj Gori, podstaknute ustoličenjem novog mitropolita Srpske pravoslavne crkve u toj zemlji, što je na najzapaljiviji mogući način sprovela vlada u Podgorici, čije su bliske veze sa Beogradom dobro poznate“, navodi se u pismu.\nPredstavnici crnogorske, albanske i bosanske dijaspore u SAD-u kazali su da je u isto vrijeme Vučićev najbliži regionalni saradnik, srpski član Predsjedništva BiH Milorad Dodik, nastavio višemjesečnu kampanju bojkota i opstrukcije državnih institucija.\n„Nakon što je visoki predstavnik međunarodne zajednice u BiH nametnuo zakon o poricanju genocida, kao odgovor na više od deceniju dugog eksplicitnog i vulgarnog negiranja genocida u Srebrenici i BiH od strane Dodika i njegovih saradnika“, piše u pismu.\nDodik je, kako se podsjeća, u više navrata otvoreno prijetio da će pokrenuti otcjepljenje Republike Srpske (RS).\n„Prijeteći i reformom takozvane “Vojske RS”, čije je rukovodstvo organizovala genocid u Srebrenici, radi postizanja ovog cilja“, navodi se u pismu.\nPrema riječima predstavnika crnogorske, albanske i bosanke dijaspore, svaki od tih političkih ispada je samo manifestacija onoga u šta se pretvorila politika vlade u Beogradu u remećenju regionalnog bezbjednosnog poretka.\nOni su naveli da srbijanska vlada novu politiku naziva „srpski svet“.\n„Koja teži, prema riječima ministra unutrašnjih poslova zemlje (Aleksandra Vulina), ka formalnom političkom i institucionalnom „ujedinjenju“ svih etničkih Srba na Zapadnom Balkanu, sa Vučićem kao njihovim vođom“, navodi se u pismu.\nTo, kako smatraju, nije ništa drugo do ponovno pokretanje projekta „Velike Srbije“ iz doba Slobodana Miloševića, koji je, kako su naveli, doveo do najgoreg nasilja i najvećih zločina u Evropi od Drugog svjetskog rata.\nLideri iz albansko-američke, bosansko-američke i crnogorsko-američke zajednice rekli su da su se sve dosadašnje iridentističke aktivnosti Srbije dešavale uz izričitu podršku Rusije.\nPrema njihovim riječima, u tom cilju je Moskva aktivno rasporedila obavještajnu i para-kriminalnu infrastrukturu u cijelom regionu, kako bi dodatno podigla tenzije i ohrabrila režim u Beogradu.\n„Pokušaj državnog udara, koji je podržala Srbija i Rusija 2016. godine, imao je za cilj atentat na ključno rukovodstvo zemlje uoči prijema Crne Gore u NATO“, navodi se u pismu.\nDodaje se da je Moskva isto tako izričito podržala secesionističke pretenzije Dodika i time direktno narušila teritorijalni integritet i suverenitet BiH.\n„U stvari, koncept “srpskog sveta” je isto toliko kopija velikosrpskog motiva, koliko je „ruski svijet“ vanjska politika Vladimira Putina u regionu bivšeg Sovjetskog Saveza“, dodaje se u otvorenom pismu.\nPredstavnici crnogorske, bosanske i albanske dijaspore u SAD-u kazali su da je „situacija na Kosovu Vučićeva najopasnija igra do danas, da predstavlja konačan zaokret i pokazuje da Srbija sada nastoji upotrijebiti silu, ili barem prijetnju silom, za stvaranje novih činjenica na terenu“.\nPrema njihovim riječima, to je kategorična prijetnja ne samo sigurnosti i suverenitetu Kosova, već, zapravo, čitavog postjugoslovenskog državnog sistema na Zapadnom Balkanu i stoga predstavlja značajan rizik po američke interese na ionako nestabilnom jugoistoku Evrope.\nU pismu se navodi da su SAD odigrale presudnu ulogu u osiguranju suvereniteta Kosova i postizanju mira implementacijom Dejtonskog mirovnog sporazuma u BiH, kao što su decenijama bile ključni garant regionalne sigurnosti i stabilnosti.\n„Dok su nove prijetnje i prioriteti nužno preusmjerili pažnju Amerike na druge dijelove svijeta, situacija na Zapadnom Balkanu se, kao rezultat toga, značajno pogoršala“, ocjenjuje se u pismu.\nKako se ističe, budući da su izgledi za proširenje EU skoro nestali, hitno je potreban povratak američkog liderstva na Zapadnom Balkanu.\n„Imajući u vidu navedeno, pozivamo čelnike Kongresa i administraciju predsjednika Bajdena da odmah pokrenu korake za suzbijanje pokušaja vlade Srbije da potkopa mir i sigurnost u regiji“, naveli su lideri iz albansko-američke, bosansko-američke i crnogorsko-američke zajednice.\nOni su pozvali američke lidere da proširenje NATO-a na region postave kao prioritet, posebno što se tiče BiH i Kosova.\n„Uključivanje ova dva politička društva u atlantski savez definitivno bi spriječilo prijetnju srpske (ili ruske) agresije i konačno omogućilo da društveno-ekonomski prioriteti dođu u prvi plan“, kaže se u pismu.\nTo je, kako se navodi, od vitalne važnosti, jer se značaj NATO-a u regionu samo povećavao kako su izgledi za proširenje EU oslabili.\n„To će, takođe, nužno uključivati Ameriku da podstakne preostale evropske saveznike koji još nijesu priznali suverenitet Kosova da to učine odmah. Uvjereni smo da bi dvostranački napori u tom cilju mogli biti uspješni“, rekli su lideri iz albansko-američke, bosansko-američke i crnogorsko-američke zajednice.\nKako su naveli, njihove organizacije i zajednice preduzele su ovaj istorijski zajednički apel jer je, kako su ocijenili, prijetnja toliko velika da su prepoznali da samo kolektivna akcija može spriječiti Vučićev režim da ostvari „najzlokobnije spletke“.\n„Ukratko, uvjereni smo da će se, ako ne dođe do povratka američkog vodstva i primata na Zapadnom Balkanu, vlada Srbije osjećati ohrabrenom da dodatno rasplamsa regionalne tenzije s ciljem da nastali haos iskoristi za postizanje svojih geopolitičkih ciljeva upotrebom sile“, ocjenjuje se u pismu.\nLideri iz albansko-američke, bosansko-američke i crnogorsko-američke zajednice poručili su da se to ne smije dopustiti i može se spriječiti samo većim i aktivnijiim američkim angažmanom u regionu.\nOrginalni tekst pisma sa listom potpisnika dostupan je na linku: https://medium.com/@Balkans.Joint.Statement/open-letter-on-serbian-aggression-in-the-balkans-d66ee517232b


Gradiće se devetospratnice kod trščara na Rotkvariji - Novi Sad\nGradiće se devetospratnice kod trščara na Rotkvariji\n15:09:00 25.09.2015, Komentara: 0\nNovi Sad – Odbornici Skupštine grada Novog Sada usvojili su odluku koja će omogućiti da se u delu Rotkvarije, kod trščara, izgradi stambeni kompleks sa zgradama visokim do devet spratova.\nfoto: Blic, Robert Getel\nKako javlja Radio021, usvojene su izmene plana generalne regulacije novog gradskog centra sa okruženjem, koje su podnete po hitnom postupku na razmatranje. Ove izmene uključuju deo Rotkvarije sa zaštićenim trščarama u predelu od 1,6 hektara zemljišta. Kako se navodi u predlogu izmena, one se donose kako bi se stvorio osnov za "utvrđivanje pravila za izgradnju i preispitivanje visinske regulacije", kako bi se dalje uredila igradnja stambenih zgrada. Odnosno, deo grada oko trščara, oko kojih se godinama spore njihovi vlasnici i Grad, planira se za nove zgrade i park oko njih, koje bi bile visoke čak do devet spratova, a dozvoliće se i izgradnja poslovnih prostorija, navodi Radio021. U okviru kompleksa koji je blizu Osnovne škole "Kosta Trifković" planira se i parking i podzemna garaža. Odbornici DS su ukazali da nema planova za izgradnju vrtića, parkova i zelenih površina u delovima grada u kojima su preko potrebni.\nSkupština grada je usvojila i predlog izmene i dopune Odluke o utvrđivanju doprinosa za uređivanje građevskog zemljišta. Kako navodi 021.rs, do sada se za svako neobezbeđeno parking mesto po pojedinačnom stanu moralo platiti 200.000 dinara u budžet Grada, a izostavljeni su investitori koji grade stambene porodične prostore.\nInače, kao što je bilo i najalvjivano, na sednici je za novog direktora Zavoda za izgradnju grada imenovan dosadašnji član Gradskog veća za finansije Dejan Mandić, dok će funkciju direktora Spensa preuzeti Aleksandar Šukić iz DSS. Nova članica Gradskog veća za finansije postala je dosadašnja načelnica Poreske uprave Novi Sad Aleksandra Radak.


Aktuelno o tranzicionoj pravdi - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\nOdržano suđenje za ubistvo devet albanskih civila u Hrvatskoj 1991. godine\nSuđenje Bošku Soldatoviću, koga Tužilaštvo za ratne zločine tereti za ubistvo devet civila nesrpske nacionalnosti 1991. godine, održano je danas pred Odeljenjem za ratne zločine Višeg suda u Beogradu ispitivanjem dva svedoka – Dušana Vukajlovića i Lazara Aleksića.\nKANDIDATURA RATNIH ZLOČINACA NA IZBORIMA U SRBIJI JE SVOJEVRSNA NAGRADA\nU 2020. godini nije iznenađujuće da u Srbiji za naredne izbore budu kandidovani oni koji su osuđeni za ratne zločine, rekla je za Hayat.ba iz Beograda Jovana Kolarić, istraživačica Fonda za humanitarno pravo.\nPreuzeto sa portala Hayat.ba\nDvojica osuđenih ratnih zločinaca nadaju se da će biti izabrani za poslanike na izborima koji će se narednog meseca održati u Srbiji, dok se još nekoliko njih koje traži sud UN-a ili koji su optuženi za ratne zločine, spremaju za trku za ulazak u Skupštinu.\nJedna mladost, jedan svijet nade\nSrbija bezuspešno, uprkos novcu iz budžeta, ne uspeva da dokaže državnu nevinost tokom rata u Bosni i Hercegovini, pa i sumanuti masakr tuzlanskih civila, a artiljerac osuđen za smrt 71 osobe, prosečne starosti 23 godine, uživa na slobodi u Beogradu. Nakon što je pobegao iz Sarajeva u Beograd, ima, kaže njegova odbrana, psihičkih problema. Nije reč o nemirnoj savesti.\nUsmeno izlaganje žalbi u slučaju nekadašnjeg komandanta Vojske Republike Srpske Ratka Mladića, koji je osuđen na doživotnu kaznu zatvora, zakazano je za 16. i 17. jun pred Žalbenim većem Mehanizma za međunarodne krivične sudove u Hagu.\nKosovo: Raste nepoverenje u Specijalni sud\nKašnjenja optužnica, kritike lidera, kao i glasine o amnestiji dovele su do toga da građani Kosova budu sve skeptičniji kada je u pitanju Specijalni sud sa sedištem u Hagu, pred kojim bi trebalo da se sudi bivšim pripadnicima Oslobodilačke vojske Kosova (OVK).\nU Srbiji je nekažnjivost ratnih zločina ohrabrena nedostatkom političke volje da se procesuiraju visokorangirana lica i uz negiranje genocida u Srebrenici, glavni je zaključak izveštaja Amnesti internešenela o kršenju ljudskih prava u 2019. godini.\nIskustvo južnoafričke Komisije za istinu i pomirenje pokazuje da je potrebno razjasniti mnogo toga kako bi se sličan princip primenio na suočavanje sa gorkim nasleđem rata na Kosovu.\nNeizdrživo je čekati kosti deteta\nU okviru sesije „Javna svedočenja žrtava“ na Desetom forumu za tranzicionu pravdu, održanom u Beogradu 2014. godine, iz publike se za reč javila Desanka Pejčinović, raseljeno lice sa Kosova, koja je poslednji put videla svog devetnaestogodišnjeg sina Slobodana 26. marta 1999. kada je posle doručka izašao u grad Peć.


O nama - Masterplast.rs\nMasterplast je osnovan 1997. godine u Mađarskoj, i važi za najvećeg mađarskog proizvođača građevinskih materijala u centralno evropskoj regiji. U Srbiji, u Subotici, Masterplast YU doo je osnovan 2002. godine i predstavlja jednog od glavnih snabdevača domaćim trgovinskim kompanijama koje se bave prometom građevinskih materijala.\nProizvodi i proizvodnja\nMasterplast YU zauzima vodeću poziciju na tržištu elemenata za fasadnu izolaciju, visokogradnju, kao i sisteme suve gradnje. Proizvodnjom u pogonima u Mađarskoj i Srbiji, kao i saradnjom sa strateškim partnerima pokriva i obezbeđuje stabilno snabdevanje robom domaćeg kao i za veći deo Evropskog tržišta.\nPružalac poslovnih usluga\nObezbeđujemo kvalitetne poslovne usluge našim partnerima putem razvijenog prodajnog sistema orijentisanog prema kupcu, stalnom kontrolom kvaliteta proizvoda, stabilnim snadbevanjem tržišta i fleksibilnim logističkim rešenjima.\nMasterplast pridaje veliki značaj održivosti, energetskoj efikasnosti i zaštiti životne sredine kako u svojim internim procesima, tako i u proizvodnjii razvoju proizvoda.\nIzgrađenim profesionalnim vrednosnim sistemom uz neprestanu kontrolu proizvodnje i logistike, kao i sa konstantnim informisanjem i usavršavanjem zaposlenih radnika, pružati usluge svojim klijentima.


Cvijanović u SAD hvalila Dejtonski sporazum | Starmo\nNaslovnica Politika Cvijanović u SAD hvalila Dejtonski sporazum\nCvijanović u SAD hvalila Dejtonski sporazum\nWashington — Predsjednica Republike Srpske Željka Cvijanović, tokom zvanične posjete Sjedinjenim Američkim Državama, sastala se danas u Washingtonu sa zamjenikom pomoćnika državnog sekretara SAD za evropska i evroazijska pitanja Mathewom Palmerom.\nU razgovoru sa Palmerom, predsjednica RS je izrazila opredijeljenost institucija Republike Srpske za očuvanje mira i političke stabilnosti u BiH i regionu, kao najvažnijih preduslova za ekonomski razvoj, poboljšanje poslovnog ambijenta i životnog standarda svih građana.\nCvijanović je istakla da je Dejtonski sporazum i uvažavanje ustavne strukture BiH, koja podrazumijeva punu ravnopravnost tri konstitutivna naroda, dobar okvir za funkcionisanje, razvoj i napredak BiH, prenosi BHRT.\nSagovornici su konstatovali da je “mali Šengen” pozitivna inicijativa za cijeli region, a Cvijanovićeva je istakla da su institucije Republike Srpske već podržale ovu inicijativu koja za cilj ima unapređenje regionalnog ekonomskog prostora.\nPrethodno je Cvijanovićeva razgovarala sa specijalnom predstavnicom State Departmenta za Holokaust, Cherrie Daniels.\nU okviru zvanične posjete Sjedinjenim Državama, predsjednica RS danas će u Pentagonu posjetiti Nacionalnu gardu države Merilend.\nCvijanović: Turković je “ministrica za spoljne poslove SDA”\nBlinken se oglasio o sankcijama\nNS: Mađarska od BiH pravi bazu ruskog uticaja\nSBB: Poruka svima koji pokušavaju naškoditi državi BiH


Uhapšen bivši zamenik pravobranioca RS\nBeta 3. jula 2017. 12:20\nBivši zamenik pravobranioca Republike Srpske Mirko Stojčinović uhapšen je danas u svojoj kancelariji u zgradi Republičke uprave za geodetske i imovinsko-pravne poslove (RUGIP), objavile su banjalučke Nezavisne novine.\nStojčinović koga su uhapsili pripadnici Uprave za organizovani i teški kriminalitet MUP-a RS, nakon što je smenjen sa mesta zamenika republičkog pravobranioca, 16. maja bio je imenovan za pomoćnika direktora RUGIP-a za poslove nadzora.\nGradonačelnik Banjaluke Igor Radojičić ranije je u pismu ministru pravde RS Antonu Kasipoviću naveo da je Stojčinović, u vreme kada je bio zamenik republičkog pravobranioca, naneo veliku štetu gradu Banjaluka.\nRadojičić je tada naveo da je Stojčinović bio umešan u niz spornih radnji u vezi sa gradskim gradjevinskim zemljištem, ističući spor oko zemlišta Poljoprivredne škole, kao i upravne sporove koje grad vodi u vezi sa nekretninama u nekoliko banjalučkih naselja.\nBivši republički pravobranilac Danijela Novaković je krajem prošle godine, podnoseći izveštaj Narodnoj skupštini o radu Republičkog pravobranilaštva, izjavila da joj je Stojčinović pretio, jer je pokušala da spreči malverzacije u vezi sa zamenom i nezakonitom prodajom gradskog gradjevinskog zemljišta, u koje su bili umešani pojedini banjalučki tajkuni i sam Stojčinović.\nNovakovićeva je od posledica moždanog udara preminula 6. aprila, a Stojčinović je posle toga smenjen sa funkcije u Republičkom pravobranilaštvu i prebačen za pomoćnika direktora u RUGIP.


KAKAV SHOW: FS Jordana traži od AFC-a da utvrdi spol igračice Irana!\nZANIMLJIVO JE U AZIJI\nFudbalski savez Jordana (JFA) od Azijske fudbalske konfederacije (AFC) traži potvrđivanje spola golmanice Irana koja je u kvalifikacijama Azijskog kupa za žene, nastupila u utakmici između ove dvije reprezentacije, javlja Anadolu Agency (AA).\nAli Bin al-Hussein, predsjednik Fudbalskog saveza Jordana (JFA), na Twitteru je podijelio pismenu žalbu koja je upućena AFC-u.\n”Od AFC-a tražimo pokretanje transparentne i jasne istrage koju će provesti tim nezavisnih medicinskih stručnjaka kako bi utvrdili podudarnost pomenute igračice i ostalih osoba u timu”, navedeno je u žalbi.\nIran je u utakmici odigranoj 25. septembra pobijedio Jordan rezultatom 4:2 nakon izvođenja jedanaesteraca i tako ostvario pravo učešća na Azijskom kupu u fudbalu za žene 2022. godine.\nOvo je fudbaler kojem su uzeli sat od 120.000 eura i papire od Porschea